Kako su pre pet godina Milica Mandić i Dragan Jović promenili tekvodno u Srbiji za sva vremena – U Klinchu\nPre 11. avgusta 2012. većina građana Srbije nije ni znala šta je tekvondo. Mešali su ovaj sport sa kendom i drugim borilačkim sportovima, tekvondo je bio na dnu lestvice prepoznatljivosti. Prošle godine na evropskom šampionatu, a ove na Svetskom prvenstvu u Koreji, ženski tim Srbije zauzeo je treće mesto u ukupnom plasmanu. Na istom šampionatu Dragan Jović je proglašen za najboljeg trenera sveta. Svi sada znaju ko su Milica Mandić, Dragan Jović, Tijana Bogdanović i Tekvondo klub Galeb, fabrika šampiona.\n„Drago mi ješto se uvek osvrnemo na ovaj datum i rezultat koji smo napravili u Londonu. Za mene je to bilap rekretnica u karijeri, ali i za tekvondo u Srbiji. Srećna sam da smo nastavili sa osvajanjem medalja na Olimpijskim igrama i nadam se da ćemo nastaviti ovimp utem. To pokazuje koliko je skočio kvalitet sporta kod nas“, rekla je Milica Mandić, od pre nekoliko nedelja ne samo olimpijska, već i svetska šampionka.\nTijana Bogdanović, sa samo 18 godina, osvojila je još jednu medaljuna OI u Riju, srebrnu koja je za nas kao zlatna! Od pre nekoliko nedelja imamo dve nove svetske prvakinje, pored Milice tu je i Vanja Stanković, na desetine evropskih i svetskih medalja u svim uzrasnim kategorijama.\nDragan Jović i Milica su 2013. postali članovi Kuće slavnih, a ove godine naša zlatna olimpijka našla se u ulozi potpredsednice OKS-a. Čast je poverena i Draganu Joviću kao predsednika programske komisije OKS-a ali i predsednikat renerske ETU komisije. Edmund Šram, bivši predsednik Tekvondo asocijacije Srbije je u dva mandata u bordu Evropske tekvondo unije (ETU), a Siniša Jasnić mu se pridružio u bordu od ove godine. Zoran Ćendić, generalni sekretar TAS-a je već drugi mandat zaredom u marketing komisiji ETU-a, a takođe je dva mandata proveo kao član UO Olimpijskog komiteta Srbije.\nSadašnje rukovodstvo TAS-a, na čelu sa Dejanom Burčulom, predsednikom, bori se za nekoliko stvari. Iako su pregovori u toku, šanse su velike da Beograd dobije organizaciju Evropskog seniorskog prvenstva 2020. godine, a sve sadašnje i buduće nade tekvondo-a nacionalni trenažni centar, koji je planiran da bude gotov do maja 2018. na Košutnjaku. To je veliki korak za tekvondo, jer će centar biti dostupan za korišćenje svim uzrasnim kategorijama, sa simulativnim borilištima u realnim veličinama.


Ma, kakav "skandal" - Evo šta je Skenderbeg danas poslao u Humsku! - Sportske.net\nPokušali su albanski mediji da podignu prašinu posle duela Partizana i Skenderbega ali su demantovani na najbolji mogući način, od strane predstavnika Skenderbega.\nObrt - Partizan ipak dobija najveće "pojačanje" za Jang bojs?!Iliev miran, ponosan i fasciniran otkriva na šta želi da navikne navijačePartizanov ''LAV'' - Everton LuizSvaka čast - Partizanov heroj u timu kola Lige Evrope!Prebacivanje na domaći kolosek: Zvezda u Nišu, Partizan protiv Mačve\nSrbija i Evropa imali su sinoć priliku da vide kako se organizuje međunarodna utakmica najvišeg mogićeg rizika i svaka dalja priča na tu temu nije potrebna.\nOdmah posle duela Partizana i Skenderbega u Humskoj čelnici srpskog šampiona dobili su od gostuju pohvale i poruke zahvalnosti zbog načina na koji je utakmica organizovana tako da nikome nije bilo jasno zašto albanski mediji pokušavaju da podignu prašinu tamo gde je nema.\nJutros su se u albanskim medijima pojavili tekstovi u kojima su novinari tvrdili kako je tobože bilo i nečeg skandaloznog u Humskoj, a demanti je stigao tokom popodneva.\nFudbalski klub Partizan oglasio se porukom u kojoj je još jednom izražena zahvalnost navijačima na fer navijanju i poštovanju zahteva sa kojima su crno-beli izašli pre utakmice.\n"Zahvaljujemo se ujedno i pripadnicima MUP-a Srbije na svim bezbednosnim i sigurnosnim merama koje su preduzeli", navodi se u poruci koju je medijima dostavila portparolka crno-belih Biljana Obradović.\nRekli smo da su albanski mediji demantovani od strane predstavnika Skenderbega. Evo o čemu se radi. Predstavnici albanskog šampiona uputili su danas poruku fudbalskom klubu Partizan u kojoj se izražava zahvalnost za sve što su crno-beli uradili.\nPredstavnici Skenderbega zahvalili su se na "organizaciji i podršci koju su dobili prošle večeri".\n"Jako smo srećni zbog svega što se dešavalo van terena u prethodne dve utakmice. Partizanu želimo sreću i nadamo se da će se plasirati u dalji tok takmičenja", navodi se u poruci predstavnika Skenderbega.\nJasno je, dakle, da su članovi ekspedicije albanskog Skenderbega više nego zadovoljni načinom na koji je utakmica organizovana.\nDruga je stvar to što je Partizan posle dva meča sa albanskim timom osvojio četiri boda i što se sa takvim učinkom nalazi na korak od plasmana u plej-of Lige Evrope. To je sportska strana priče kojom Albanci mogu da budu nezadovoljni.


Vesti online / Vesti / Srbija / Tahiri: Spremni smo na saradnju s Beogradom u istrazi ubistva\nZa dozvolu je isključivo nadležna Priština\nTo je rekao kosovski ministar pravde Abelard Tahiri.\nTahiri je, nakon obilaska otvorenog zatvora u Smrekovici, novinarima rekao da su kosovske institucije na pravom putu da rasvetle slučaj ubistva Olivera Ivanovića.\nOn je kazao da će biti razmenjena svaka vrsta informacija, te dodao da je Priština takođe od Beograda tražila sve informacije koje imaju i da se očekuje da one budu prosleđene kosovskoj policiji i tužilaštvu, preneli su prištinski mediji.\nMinistarstva pravde i unutrašnjih poslova Kosova saopštila su juče da nadležni organi intenzivno rade na rasvetljavanju ubistva Olivera Ivanovića.\nMinistarstvo pravde Kosova potvrdilo je da je primilo putem zvaničnih kanala komunikacije zahtev Ministarstva pravde Srbije za obostranom pravnom pomoći u slučaju “Ivanović”, na osnovu kojeg se traži pravna pomoć prema procedurama iz Briselskog sorazuma, koji je snazi.\nTaj zahtev je isključivo povezan sa mogućnošću dostavljanja kopija eventualnih dokaza, podataka i drugih obaveštenja koje policija i tužilaštvo Kosova poseduju ili mogu posedovati u vezi sa ovim predmetom, navedeno je u saopštenju.\nMeđutim, kosovski premijer Ramuš Haradinaj je sinoć rekao da Euleks i Unmik nisu nadležni da odobre saradnju Prištine i Beograda na istraži o ubistvu Ivanovića.


Rudari su krivi za sve - nomad.ba\nAlmir Muhamedbegović, Đana Karavdić\nOd početka protesta rudara u Sarajevu, radničkog neposluha i zahtjeva koji su izneseni, svjedočimo neprestanoj i agresivnoj medijskoj ofanzivi Elektroprivrede i njenog vlasnika – Vlade Federacije Bosne i Hercegovine. U namjeri da većinsku podršku i solidarnost javnosti prema rudarskoj pobuni pretvore u animozitet prema rudarima, medijska mašinerija političko-strujnog dvojca neprekidno izbacuje kojekakva predviđanja i prijeteće najave o poskupljenju struje za domaćinstva. Osim što su ove svakodnevne „prognoze“ povećanja cijena struje od 20%, 38%, 60% i konačno 100% – posvađane sa logikom formiranja cijena električne energije, sam način na koji se „izmjena cijena“ struje za domaćinstvo najavaljuje, kosi se sa važećim Zakonom o električnoj energiji, te FERK-ovim Pravilnikom za tarifnu metodologiju i tarifne postupke.\nPisali smo o tome detaljno, ali radi informisanja građana i konstitutivnih grupacija vrijedi ponoviti sljedeće. Bez obzira na njihove društveno neodgovorne najave, niti dvije federalne, politikom upravljane, elektroprivrede niti Vlada Federacije ne mogu odlučivati da li će i koliko struja poskupiti za građane. Ovu odluku, u skladu sa svojim Pravilnikom za tarifnu metodologiju i tarifne postupke, donosi regulator tržišta energijom – Regulatorna komisija za energiju u Federaciji Bosne i Hercegovine (FERK), a na osnovu zahtjeva Elektroprivrede koji nužno treba imati dobro potkrijepljene argumente. Jedan od argumenata svakako može biti znatan rast cijena električne energije na globalnom tržištu koji je obilježio, još uvijek nezavršeni posljednji kvartal ove godine. Ipak, to povećanje ne može biti u procentima kojima Elektroprivreda straši građane, pri tome upirući prst krivnje za moguće poskupljenje prema neposlušnim rudarima, koji su pred brojnim TV kamerama horski nazvali Vladu Federacije vrlo adekvatnim imenom („lopovi!“).\nPodsjetimo da je generalni direktor Elektroprivrede BiH, koji je po vlastitim riječima njeno dijete („Ja sam dijete Elektroprivrede“), gostovao u subotu u jednoj gledanoj TV emisiji. Tom prilikom, osim što je pokazao da je vrlo emotivno vezan za svoju generalno-direktorsku poziciju, Andelija je objasnio koliko povećanje cijena struje za građane se može očekivati ako kompanija kojom upravlja počne plaćati višu cijenu uglja iz rudnika:\nAko budu [rudari] tražili povećanje cijene uglja sigurno će doći do malog povećanja cijene [struje] domaćinstvima – 5-6%.”\nAdmir Andelija, generalni direktor JPEPBiH, 27. novembar 2021.\nDva dana kasnije, Andelija će primijeniti novu tajnu formulu za poskupljenje struje navodeći primjer neimenovanog građanina. “On plaća 43,25 KM ukoliko bismo povećali cijenu uglja za 20%, račun bi mu se povećao na 49,77 KM, za 16%”, kazao je.\n„Postoji mogućnost da izgubimo energetski suverenitet!“ reći će već narednog dana, uspaničeno „dijete Elektroprivrede“ i njen sadašnji generalni direktor koji je i član GO SDA Tuzla. Osim što bezmalo ostavlja dramatičan utisak na populaciju isprepadanu najavama rata, blokadama i paralizama institucija, poskupljenjima, i novim najavama poskupljenja pa i redukcija, Andelija i ostale političke delije, prešućuju jednu važnu činjenicu, a to je da se unutar elektroenergetskog sistema u Bosni i Hercegovini konstantno proizvodi puno više struje nego što se troši.\nNaša zemlja svake godine izveze milione MWh (TWh) viškova električne energije koji se ne mogu potrošiti u našoj zemlji. Samo u prvih šest mjeseci ove godine, iz elektroenergetskog sistema naše države u inostranstvo je isporučeno 4,5 teravatsati (TWh) električne energije, u vrijednosti od 380 miliona KM (izvor: CIGRE BiH).\nIpak, tek manji dio izvezu tri elektroprivredna preduzeća – JP Elektroprivreda BiH, Elektroprivreda RS i Elektroprivreda HZHB. Većina elektroprivrednih viškova se proda na unutrašnjem tržištu u Bosni i Hercegovini registrovanim veletrgovcima, a koji izvozom te iste struje inkasiraju stotine miliona KM. Iako bi taj profit mogle ostvariti elektroprivrede, direktnim izvozom, to se ipak ne dešava. I o tome smo detaljno pisali.\nBilo je zanimljivo uporedo sa alarmantnim naslovima u medijima o poskupljenjima struje i redukcijama pratiti satne dnevne grafove proizvodnje i potrošnje električne energije u Bosni i Hercegovini. Proizvodnja električne energije u Bosni i Hercegovine nije smanjena niti za vrijeme aktuelnog neposluha rudara, a visoke cijene na vanjskom tržištu razlog su što se u ovim danima i sedmicama, ali i mjesecima, proizvodi daleko više struje nego je planirano jer se viškovi – izvoze, a izvoz donosi masnu zaradu.\nPogledajmo šta kažu podaci Nezavisnog operatora sistema u Bosni i Hercegovini (NOSBiH), državnog tijela za „upravljanje sistemom prijenosa električne energije u BiH u svrhu osiguranja kontinuiranog snabdijevanja električnom energijom po definiranim standardima kvaliteta.“\n24. novembra iz Elektroprivrede BiH su upozorili: „Ugrožena proizvodnja električne energije u BiH, morat ćemo je kupovati po višoj cijeni“. Taj dan u Bosni i Hercegovini proizvedeno je više struje nego je potrošeno:\n25. novembra u medijima čitamo „Elektroprivreda BiH: Redukcije u isporuci i snabdijevanju kupaca strujom su sve izvjesnije“, a stvarnost kaže da smo i tog dana proizveli više struje nego smo potrošili. Spomenimo i da je Elektroprivreda dužna svojim kupcima sa kojima ima potpisane ugovore, građanstvu osigurati kontinuirano snabdijevanje električnom energijom.\nNarednog dana, 26. novembra, Andelija za jedan portal kaže: „Svakog trenutka se može očekivati uvođenje redukcija u isporuci električne energije“, a tog dana također se bilježi veća proizvodnja električne energije od potrošnje:\nI narednih dana, Bosna i Hercegovina bilježi značajne viškove kada je riječ o bilansu proizvodnje i potrošnje električne energije.\nS obzirom da je rudnik Kreka, odnosno njeno sindikalno vodstvo, u epicentru negativne medijske ofanzive JP Elektroprivreda BiH, navedimo još jedan podatak. U oktobru ove godine Termoelektrana Tuzla je proizvela 54,94% više struje nego u oktobru 2020. (izvor: NOS BiH – izvještaj o tokovima električne energije). Ugalj koji iskopaju Krekini rudari upravo završava u komorama za izgaranje TE Tuzla.\nVeć danima se u javnosti vodi kampanja kojoj je cilj, stiče se dojam, predstaviti JP Elektroprivreda BiH kao dobrog patriotskog momka, gotovo heroja, koji se bori za energetski „suverenitet“. Pri tome se namjerno zanemaruju zabrinjavajuće činjenice o poslovanju ovog koncerna, u kojem vladajuće društvo ima monopol na tržištu i kojim se već decenijama ne upravlja „pažnjom dobrog domaćina i dobrog stručnjaka“. Vladajuće društvo – JP Elektroprivreda na čijem je čelu „njeno dijete“ koje grčevito drži svoju stolicu (baš kao i svi njegovi prethodnici) često ignoriše činjenicu da mu, osim profita, kao društveno odgovornoj kompaniji, na listi prioriteta, umjesto privatnih nakupaca i mešetara, trebaju biti rudari i građani kojima prodaje struju.\nNa pomenutu medijsku kampanju kojom se pokušava umiti prljavo lice Elektroprivrede dodatno svjetlo baca odluka koju je Vlada Federacije donijela na 288. sjednici održanoj 4. novembra ove godine – Odluka o dodjeli 814.905 KM Agenciji za odnose s javnošću ZPR sa pozicije „Ugovorene i druge posebne usluge – Transparentnost rada Vlade Federacije BiH u implementaciji reformskih procesa“.\nIako Vlada Federacije ima vlastiti Ured za odnose sa javnošću i uposlenike kojima bi u opisu radnog mjesta trebalo biti „jačanje kanala komunikacije s javnošću“, više od 800 hiljada maraka javnog novca troši se na „online (digitalne) komunikacije i video produkcije“ u svrhu „osiguranja optimalnog medijskog prostora za diseminiranje kreiranih sadržaja i poruka“. Možda ćemo nakon što Federalna vlada sprži pomenutih 814.905 KM za medijsko spinovanje zaključiti da su rudari krivi za sve.\nValjda je cilj da se između ostalih nepočinstava Federalne vlade i ova situacija sa rudarima predstavi ne u skladu sa istinom već sa potrebama privatnih politika, Vlade i Elektroprivrede. A da se sa Vlade odnosno Elektroprivrede skine sva odgovornost za prošla, sadašnja i buduća nedjela. Pa nakon sedam dana spinovanja nisu krivi niti su odgovorni oni koji su donosili i donose odluke i koji sve vrijeme imaju kontakt s novcem već rudari koji su imali i imaju kontakt samo s ugljem. Pa na kraju se nameće “logičan” zaključak da su rudari krivi za sve.\nKrivi su za donošenje kriminalnog Zakona o finansijskoj konsolidaciji rudnika uglja u Federaciji Bosne i Hercegovine.\nKrivi su za imenovanje svih dosadašnjih i do sad neprocesuiranih direktora rudnika.\nKrivi su za imenovanje svih dosadašnjih nadzornih odbora rudnika koji su žmirili na kriminal direktora.\nKrivi su za kriminalne javne nabavke koje su tajkunima i partijskim gazdama, ali i direktorima, te članovima nadzornih odbora rudnika donijele dobit koja se mjeri stotinama miliona maraka.\nKrivi su što je od 2009. do 2017. u rudnicima u vlasništvu JP Elektroprivreda načinjen gubitak od 543,2 miliona KM.\nKrivi su što im decenijama nisu uplaćivani doprinosi, pa ne mogu ostvariti pravo na penziju, a nemaju ni zdravstveno osiguranje.\nKrivi su za poreski dug rudnika u Federaciji BiH koji je zaključno s krajem prošle godine iznosio 514 miliona KM.\nKrivi su za partijsko uhljebljenje najmanje 2.000 viška neproizvodnih radnika u rudnicima.\nKrivi su što su „neproduktivni“ pa ne mogu iskopati dovoljno uglja za višak administracije.\nKrivi su što u 21. vijeku rade u najopasnijim metanskim jamama Evrope.\nKrivi su što ugalj umjesto mašinama, kopaju krampama i pri tome nerijetko ginu ili često postaju teški invalidi.\nKrivi su što je modernizacija eksploatacije u rudnicima ostala samo jedno od neispunjenih obećanja Vlade FBiH i Elektroprivrede.\nKrivi su što je cijena uglja koju Elektroprivreda plaća rudnicima zakovana više od deset godina na 4,7 KM/GJ za površinske i 5 KM/GJ za jamske rudnike.\nKrivi su za nisku cijenu uglja koju diktira Elektroprivreda, a na koju saglasnost daje Vlada FBiH, a koja rudnicima donosi oko 50 miliona KM gubitaka godišnje.\nMir, mir, mir, osim rudara – niko nije kriv.


RTCG - Radio Televizija Crne Gore - Nacionalni javni servis :: Podgorica :: Intenzivirati saradnju Podgorice i gradova UK\n25. 01. 2021. 19:05 >> 19:05 1\nVUKOVIĆ I MEDOKS\nIntenzivirati saradnju Podgorice i gradova UK\nGradonačelnik Podgorice Ivan Vuković danas je razgovarao sa britanskom ambasadorkom u Crnoj Gori Karen Medoks tokom njene prve zvanične posjete Glavnom gradu, saopšteno je iz Glavnog grada.\nSagovornici su se saglasili da Crna Gora i zemlje Ujedinjenog Kraljevstva imaju prijateljske i sadržajne bilateralne odnose koje dalje treba razvijati i produbljivati u cilju snaženja partnerstva i vjekovnog prijateljstva njihovih naroda i država.\nVuković je upoznao ambasadorku Medoks sa najznačajnijim infrastrukturnim projektima koje gradska uprava trenutno realizuje, ali i ambicioznim planovima i investicijama u narednom periodu koji imaju za cilj bolji kvalitet života građana i nastavak dinamičnog razvoja Podgorice.\nOn je naglasio da se u tom cilju najznačajniji i najvrijedniji projekat odnosi na izgradnju sistema za prečišćavanje otpadnih voda, zatim slijede izgradnja novih bulevara kako bi se tranzit izmjestio iz centra grada, zaštita životne sredine i održivi razvoj, kao i primjena savremenih rješenja koncepta Smart City, naglašavajući da će u narednom periodu gradska uprava dodatno biti posvećena rješavanju socio-ekonomskih problema u Podgorici.\n"Ambasadorka Medoks je ocijanila da se sve lokalne uprave i gradovi suočavaju sa istim ili sličnim izazovima i da je u tom pogledu neophodno intenzivirati saradnju Podgorce i gradova Ujedinjenog Kraljevstva kako bi se na bazi razmjnene iskustva i znanja, kao i primjene naboljih uporednih praksi sistemi lokalnih uprava bili još efikasniji servisi građana", navode iz Glavnog grada.\nNavodi se da je Medoks naglasila da bi ekspertska znanja stručnjaka iz Ujedinjenog Kraljevstva mogla biti veoma korisna u dijelu ostvarivanja potencijalnog partnerstva u realizaciji nekih od najznačajnijih projekata u Podgorici, ističući da bi u narednom periodu u tom pravcu trebalo intenzivirati komunikaciju i konkretizovati prioritetne oblasti za uspostavljnje saradnje od obostranog interesa.\nNa sastanku je, između ostalog, bilo riječi i o trenutnom funkcionisanju Glavnog grada i Vlade Crne Gore po pitanju realizacije zajedničkih projekata, kao i o pitanjima koja se tiču funkcionalnosti državnih institucija i njihovog daljeg razvoja u svijetlu aktuelnog procesa kohabitacije na crnogorskoj političkoj sceni.\nIvan Vuković Karen Medoks\nRodna ravnopravnost nalaže preispitivanje društvenih normi\nVuković već tri godine ignoriše problem napuštenih životinja\nPark na početku Zagoriča ukras naselja


Smanjena nelegalna migracija iz BiH ka EU - Klix.ba\nSamir Rizvo Smanjena nelegalna migracija iz BiH ka EU\nSmanjena nelegalna migracija iz BiH ka EU\nSamir Rizvo (Foto: Slobodnaevropa.org)\nKroz BiH ka zemljama EU statistički gledano u posljednje tri do četiri godine smanjila se nelegalna migracija, izjavio je pomoćnik ministra bezbjednosti BiH Samir Rizvo.\nPrema njegovim riječima, BiH je prošle godine imala svega 40-ak readmisija iz EU u BiH, a u ovom momentu ima do 15 zahtjeva za azil.\nNa obilježavanju godišnjice primjene tvining projekta "Podrška Ministarstvu bezbjednosti, Ministarstvu za ljudska prava i izbjeglice, Ministarstvu inostranih poslova i drugim nadležnim organima u efikasnom upravljanju migracijama", Rizvo je istakao da je do sada svega 12 lica iz BiH zatražilo azil u zemljama EU.\n"Prve impresije nakon mjesec i po dana su da smo zaista disciplinovani i da se upravo dešava ono što smo mi i očekivali - da državljani BiH neće praviti probleme nakon ukidanja viza", rekao je Rizvo novinarima.\nKada je riječ o samom projektu, Rizvo je naglasio da je njegova primjena samo jedna korist više za BiH i prednost da se unaprijede već postojeći kapaciteti, da se prošire znanje i iskustvo iz Holandije i Danske.\nVođa projekta Bert Van Horn rekao je da se on sastoji od tri komponente - procjena kompletne situacije u BiH, obuke kadrova i treća koja se odnosi na vizni režim i borbu protiv krijumičarenja i trgovine ljudima.\n"U proteklih godinu dana, zajedno sa kolegama iz Danske i institucija BiH, radimo na sve tri komponente, i jedan od efekata naših napora je liberalizacija viznog režima", pojasnio je Horn.\nPrema njegovim riječima, konkretni rezultati projekta ogledaju se u usvajanju novih zakona i podzakonskih akata, pravilnika koji se tiču borbe protiv krijumičarenja i trgovine ljudima, a predstavnici institucija u BiH boravili su Holandiji, Danskoj i Slovačkoj, gdje su sa svojim kolegama razmijenili iskustva i najbolje prakse.\nOvaj projekat, koji se završava polovinom jula, finansirala je EU iz IPA fondova, a njegova vrijednost je 750.000 evra. Projekat realizuju Služba za imigraciju i naturalizaciju Holandije i Danska imigraciona služba.


Vlada želi aranžman sa MMF-om u oktobru\nPremijer Srbije Ivica Dačić sa delegacijom Misije Medjunarodnog monetarnog fonda.\nMisija MMF-a boravi u Srbiji od ponedeljka, kako bi se upoznala sa stanjem javnih finansija Srbije. Državni sekretar u Ministarstvu finansija i privrede Vlajko Senić najavio da planira da do kraja oktobra završi predlog budžeta za 2013-tu godinu i sklopi aranžman sa MMF-om.\nMisija MMF, koja je trenutno u Srbiji ne vodi pregovore sa Vladom Srbije već je u Beogradu da bi stekla uvid u stanje javnih finansija zemlje, izjavio je danas državni sekretar u Ministarstvu finansija i privrede Vlajko Senić i dodao da razgovori sa MMF-om nisu laki, a prethodna vlada je, po njegovim rečima probila sve dogovorene parametre prethodnog aranžmana koji je sada praktično stavljen van snage.\nSenić kaže da ne postoji problem da se postigne dogovor sa MMF-om za 2013-tu godinu, dok je, po njegovoj oceni, ova godina izgubljena za smanjenje fiskalnog deficita:\n“Naša ambicija je da imamo aranžman sa MMF-om uoči donošenja budžeta za 2013-tu godinu. Kao što je naša čvrsta odluka da budžet bude usvajan u skladu sa budžetskim kalendarom, dakle, već krajem oktobra da ga usvoji Vlada i da pošalje u skupštinsku proceduru. Tako da smo mi to i predstavnicima MMF-a rekli – nema nikakve sumnje da smo mi raspoloženi i otvoreni i želimo da napravimo novi sporazum”.\nA sa predstavnicima MMF-a danas je razgovarao i premijer Srbije Ivica Dačić, koji je tom prilikom istakao da je Srbija politički stabilna zemlja, kao i da je pokrenut program za fiskalnu stabilizaciju i smanjenje troškova u cilju privrednog rasta. Dačić je poručio da vlada planira da do kraja ove godine uštedi 26 milijardi dinara, dok je za sledeću plan da se uštedi milijardu evra.\nIstovremeno, savetnica za poreski sistem u Ministarstvu finansija i privrede Milica Bisić je iznela procenu da bi konsolidacija javnih finansija trebalo da donese uštedu od 20 milijardi dinara u 2013. godini.\nOna je navela da će biti ostvaren i dodatni priliv u budžet od najmanje 10 milijardi dinara, što se vidi kada se preračunaju gubici od ukidanja parafiskalnih nameta na lokalnom i centralnom nivou i uporede sa dobicima koji će nastati uključivanjem sopstvenih prihoda u budžetske:\n“Ove prihodne mere od povećanja poreza i poreskih stopa, i od drugačije organizacije primene različitih mera – do kraja godine očekujemo 16,7, a u sledećoj godini 56,4 milijarde dinara. A onih 20 milijardi je nezavisno od toga. To je ušteda, u suštini”, ističe Bisić.\nMilica Bisić je najavila i da PDV na opremu za bebe neće biti smanjivan, kao i da postoji ideja da se umesto smanjivanja PDV obezbedi dodatna pomoć siromašnijim porodicama koja bi bila namenjena za opremu za bebe. Takođe, ona je najavila da će u Srbiji od 1. oktobra biti povećana akciza na dizel za putnička vozila sa 37,07 na 42 dinara po litru, dok će akciza za benzin ostati ista.


Rad sa velikim korporacijama i srednjih preduzeća nam je pomogao da brzo pronalazimo najoptimalnija rešenja za specifične izazove.\nMi kreiramo rešenja koristeći najsavremenije ICT tehnologije kako bi smo odgovorili na najkompleksnije poslovne zahteve.\nNaš edukativni program nudi obuku i polaganje ispita za sticanje zvaničnih sertifkata za spektar proizvoda, tehnologija, i veština.\nKralja Milana 4, Beograd, tel:+381114069740\nCPU isporučuje profesionalne ICT treninge. U specijalno postavljenim učionicama koje izvode sertifikovani treneri sa više od 16 godina iskustva sa preko 900 kurseva godišnje kao i aktivno učešće na svim ICT skupovima i konferencijama čini firmu CPU pouzdanim partnerom u oblasti edukacije.\nNaš tim iskusnih profesionalaca će dizajnirati, integrisati i ugraditi rešenja koja odgovaraju vašim poslovnim potrebama. Nakon realizacije, mi ćemo obučavati vaše zaposlene kako bi bez teškoća usvojili novo rešenje. Edukacija će im omogućiti da imaju uvid u mogućnosti rešenja i kako da izvuku najbolje iz njega, a vašoj organizaciji da na najbrži način povrati investirana sredstva.\nImamo veliku iskustvo u razvoju složenih softverskih rešenja. Naše usluge obuhvataju tehnički dizajn, funkcionalnu i tehničku specifikaciju, kao i razvoj i integraciju specifičnih rešenja. U bliskoj saradnji sa našim klijentima u cilju razvijanja namenskih rešenje koje će povećati i unaprede njihovo poslovanje, gradimo našu ekspertizu u najrazličitijim industrijama i oblastima poslovanja.\nCPU d.o.o. je domaća privatna firma osnovana 2000. godine u Beogradu, koja se bavi edukacijom, savetovanjem, implementacijom, razvojem i održavanjem sistema u oblasti informacionih i komunikacionih tehnologija. Mi smo eksperti u oblasti informacionih i komunikacionih tehnologija i trening menadžmenta.\nSa demonstriranom ekspertizom u realizaciji kritičnih poslovnih IT rešenja, CPU predstavlja jednu od vodećih firmi u Srbiji za pružanje kompletnog spektra IT usluga.\nNakon dugogodišnjeg pozicioniranja na domaćem tržištu i velikog broja uspešno izvedenih projekata u segmentu velikih i srednjih preduzeća, kompanija CPU je aktivna i na tržištima evropske unije.


Radnici Zastave INPRO i dalje štrajkuju gladju\nBeta 21. novembra 2016. 12:15\nRadnici sa invaliditetom, koji od 11. oktobra štrajkuju gladju u pogonima fabrike Zastava INPRO, danas su odbili da prekinu protest i najavili da će ga nastaviti ukoliko ne dodje do pozitivnog pomaka u rešavanju njihovih zahteva.\nU Zastava INPRO štrajk gladju započelo je 28 radnika sa invaliditetom i to zbog neisplaćenih zarada, zahteva da se poboljša socijalni program, sumnji u rad rukovodstva i privatizaciju dela fabrike koji je kupio francuski partner Trigano\nPušonja je rekao da su štrajkači danas odbili da prekinu štrajk gladju i da su nastavii proteste na radnom mestu, dodavši da su oni u vrlo teškom zdravstvenom stanju.\n„Zavlačili su nas sve vreme štrajka gladju. Sada nam stižu i pretnje iz rukovodstva da ćemo morati da izadjemo iz dela fabrike gde štrajkujemo jer će i on da pripadne firmi Trigano. Govore nam i da nećemo da primimo platu za vreme za koje smo bili u štrajku“, rekao je on.\nPrema njegovim rečima, nije ispunjeno ni ono što je na početku štrajka bilo obećano u razgovoru sa predstavnicima ministarstava rada i privrede, a nisu isplaćene u predvidenim rokovima dve trećine plate za avgust, kao i preostali deo zarade za septembar.\n„Nismo dobili nikakve garancije da će naš socijalni program da bude poboljšan a iz rukovodstva fabrike su nam saopštili da je ponuda ostala ista, odnosno 200 evra po godini radnog staža“, rekao je Pušonja.\nPušonja je rekao i da je većina štrajkača u medjuvremenu saznala da im je uplaćivan manji iznos za doprinose u odnosu na primanja a zbog čega bi im i eventualne penzije bile umanjene.\n„Radnici su spremni da zbog umanjenih dopisnosa podnesu prijave nadležnom sudu“, rekao je Pušonja.\nU fabrici Zastava INPRO radi 132 radnika od kojih je većina sa invaliditetom.


Svetski dan slobode medija u Srbiji: Pet minuta gromoglasne ćutnje i SOS fond nakon epidemije | Medijska kutija\nUNS ocenjuje da će godinu između dva Svetska dana slobode medija novinari pamtiti po hapšenjima, konferencijama za novinare na kojima nema novinara, reagovanju ministra Aleksandra Vulina na neobjavljeni tekst, povećanom broju fizičkih i verbalnih napada, pritisaka, uvreda i kampanja vređanja novinara koje ne dolaze samo od centara moći nego i od samih kolega, sunovratu projektnog sufinansiranja medijskih sadržaja\nUNS predlaže osnivanje SOS fonda za podršku štampanim i lokalnim medijima, koji su zbog epidemije koronavirusa dospeli u posebno teško stanje, kao i uvođenje poreskih olakšica za sve medije\nNUNS, NDNV i Granski sindikat kulture, umetnosti i medija “Nezavisnost” pozivaju sve novinare i medije da danas u pet do 12 isključe ton, zamrače ekrane i ćutke se pridruže međunarodnoj simboličnoj akciji “Pet minuta gromoglasne tišine”\nU izveštaju “Reportera” potpuno opravdano se ukazuje da je posle šest godina vođstva Aleksandra Vučića opasno biti novinar u Srbiji, navode NUNS, NDNV i Granski sindikat, pozivajući medijske radnike da se zajedno suprotstave otvorenim i učestalim političkim i ekonomskim pritiscima i pretnjama odgovornom novinarstvu\nSvetski dan slobode medija 3. maj novinarska udruženja u Srbiji obeležavaju odvojenim proglasima u kojima ukazuju na veoma tešku medijsku situaciju i položaj novinara. Ona pozivaju medije da danas u 12 sati “isključe ton i zamrače ekrane”, a Vladu da donese mere koje bi olakšale ekonomsku poziciju medija nakon epidemije koronavirusa i vanrednog stanja.\nUdruženje novinara Srbije (UNS) u svom proglasu navodi da će godinu između dva Svetska dana slobode medija “novinari ponovo pamtiti po hapšenjima”- novinarke portala Nova Ane Lalić, urednice Kosseva Tanje Lazarević, ekipe KTV Danijela Radića i Roberta Bajtaija, ali i uzbunjivača iz Krušika Aleksandra Obradovića.\nU proglasu se navodi da će je pamtiti i po konferencijama za štampu u vreme pandemije bez prisustva novinara s objašnjenjem da je to posledica brige za njihovo zdravlje.\n– Pamtiće se i reagovanje ministra odbrane Aleksandra Vulina na neobjavljeni tekst bivšeg ministra Dragana Šutanovca napisan za „Nedeljnik“. To reagovanje i kasniji odgovor iz kabineta ministra odbrane izazivaju sumnju da je presretnuta elektronska pošta ili da su prisluškivani telefoni članova redakcije „Nedeljnika“- navodi se u proglasu.\nGodinu je obeležilo i povećanje broja fizičkih i verbalnih napada, pritisaka, uvreda i kampanja vređanja novinara koje ne dolaze samo od centara moći nego i od samih kolega. “Toliko međusobnih optužbi i uvreda među novinarima nije bilo od devedesetih godina prošlog veka”.\nUNS očekuje da ove godine “bude potvrđena prvostepena presudama ubicama Slavka Ćuruvije, da budu optužene ubice Milana Pantića, da konačno budu pokrenuti postupci za ubistvo 17 naših kolega ubijenih i nestalih na Kosovu i Metohiji od 1998. do 2005. godine, kao i za ratne zločine počinjene nad 16 medijskih radnika RTS-a i troje kineskih novinara stradalih u napadima NATO-a 1999. Godine”.\n– Očekujemo i da budu osuđeni izvršioci i nalogodavci paljenja kuće Milana Jovanovića u decembru 2018. godine- dodaje.\nUNS ocenjuje da je u godini za nama “nastavljen sunovrat projektnog sufinansiranja medijskog sadržaja”.\n– Ovaj treći maj drugačiji je od svih do sada. Zbog pandemije virusa korona, medijima, posebno štampanim tiraž je dramatično pao dok su lokalni mediji ostali bez prihoda od marketinga. Udruženje novinara Srbije strahuje da će loš ekonomski položaj, dodatno ugrožen pandemijom, dovesti do otpuštanja novinara i gašenja medija- navodi se u proglasu.\nUNS zato zahteva da Vlada osim mera finansijske podrške mikro, malim i srednjim preduzećima formira i SOS fond za podršku štampanim i lokalnim medijima.\n– Neophodno je da štampani mediji dobijaju subvenciju po prodatom primerku do kraja i bar tri meseca po okončanju vanrednog stanja. Honorarci u lokalnim medijima (štampanim, elektronskim i onlajn) treba da budu obuhvaćeni merama koje važe za zaposlene u mikro, malim i srednjim preduzećima- navodi se.\nOvo udruženje novinara zahteva i da do kraja godine Ministarstvu kulture i informisanja budu odobrena dodatna sredstva za raspisivanje konkursa za sufinansiranje proizvodnje medijskog sadržaja od javnog interesa, a da Vlada i Ministarstvo finansija uslove prenos sredstava lokalnim samoupravama obavezom sprovođenja konkursa za projektno sufinansiranje medija.\nOno navodi da bi pomoć medijima trebalo da obuhvati i oslobađanje od plaćanja doprinosa i poreza na zarade dok traje vanredno stanje i naredna tri meseca.\nUNS, takođe, traži da Vlada uspostavi dijalog sa novinarima i medijima,omogući početak rada na uizradi medijskih zakona, jasno stavi na znanje lokalnim samoupravama da neće tolerisati zloupotrebe u projektnom sufinansiranju medija i pruži podršku Komisiji za istraživanje ubistava novinara kako bi posle 20 godina bila podignuta optužnica za nalogodavce i ubice novinara Milana Pantića i rasvetljene okolnosti smrti Dade Vujasinović.\nUNS očekuje da Apelacioni sud u Beogradu potvrdi presudu ubicama vlasnika Dnevnog telegrafa i Evropljanina Slavka Ćuruvije, da Specijalno tužilaštvo za ratne zločine u Beogradu i Specijalno tužilaštvo u Prištini počnu da sarađuju na rasvetljavanju ubistava i otmica počinjenih nad 17 novinara na Kosovu i Metohiji od 1998. do 2005. godine, a da Specijalni sud za zločine počinjene na Kosovu od 1. 1. 1998. do 31. 12. 2000. godine sa sedištem u Hagu prioritetno uzme u rad slučajeve ubijenih novinara na Kosovu i Metohiji.\nNezavisno udruženje novinara Srbije, Nezavisno društvo novinara Vojvodine i Granski sindikat kulture, umetnosti i medija “Nezavisnost” pozivaju sve novinare i medije da danas u pet do 12 isključe ton, zamrače ekrane i ćutke se pridruže međunarodnoj simboličnoj akciji “Pet minuta gromoglasne tišine”, kako bi nadležne i najširu javnost upozorili na izuzetno težak položaj novinarstva u Srbiji.\n– Pozivamo medijske radnike da se zajedno suprotstavimo otvorenim i učestalim političkim i ekonomskim pritiscima i pretnjama odgovornom novinarstvu i učinimo sve kako bi unapredili položaj i ugled novinarstva i vratili izgubljeno poverenje građana. Temelj profesionalnog novinarstva je slobodno i objektivno informisanje građana i doprinos javnom kritičkom dijalogu u društvu. Odgovorni novinari i mediji ne smeju pristati da javni interes podrede propagandi i apologetici vlasti i da rade po diktatu i za račun političkih i ekonomskih moćnika- navodi se u proglasu ovih organizacija.\nU njemu se podseća da su nastavak ugrožavanja slobode informisanja i javnog izražavanja i ove godine evidentirali Reporteri bez granica koji su na listi medijskih sloboda za 2020. godinu Srbiju rangirali na 93. mesto između ukupno 180 posmatranih zemalja, što u odnosu na prošlu godinu predstavlja pad za tri mesta.\n– U izveštaju “Reportera” potpuno opravdano se ukazuje da je posle šest godina vođstva Aleksandra Vučića opasno biti novinar u Srbiji. Kritički i istraživački novinari i mediji zbog svog rada svakodnevno su izloženi neprijateljskom tretmanu i neskrivenim pritiscima pre svega vlasti pa zatim i ekonomskim izvorima. Od uvođenja vanrednog stanja zbog epidemije nesrazmerno i neopravdano je pokušano ograničavanje medijskih sloboda, na šta su reagovale čak i pojedine međunarodne organizacije i institucije koje su osudile Vladin pokušaj zavođenja zvanične cenzure i pritiske protiv novinara i medija- navode ove organizacije.\nU njihovom proglasu se ukazuje i na sve dublje siromaštvo novinara i drugih medijskih profesionalaca koji svoj težak i odgovoran posao obavljaju za ponižavajuće plate, najniže među svim profesijama koje podrazumevaju visok nivo znanja i integriteta.\nI one ponavljaju zahtev da se do kraja rasvetle ubistva Dade Vujasinović, Slavka Ćuruvije i Milana Pantića, a nalogodavci i počinioci zločina privedu pravdi. Zahtevaju da se rasvetle i drugi napadi na medijske radnike, kao i da se unapredi zaštita novinara od svakodnevnih pretnji putem društvenih mreža.\nMinistarstvo informisanja: Novinari da budu odgovorni, a Ministarstvo osuđuje pritiske\nMinistarstvo kulture i informisanja je svim novinarima i medijskim radnicima čestitalo Svetski dan slobode medija i pozvalo ih da “više pažnje usmere na verodostojnost informacija, da se ponašaju odgovorno i profesionalno”.\nMinistarstvo je navelo da “u ovom teškom vremenu kada nam koronavirus diktira tempo života, od ogromne je važnosti da svi mediji sa puno opreza i dodatnom odgovornošću nastave da izveštavaju, ne samo o aktuelnoj situaciji, već i o svim ostalim pojavama u društvu“.\n– Ministarstvo kulture i informisanja uvek i bespogovorno najoštrije osuđuje sve pretnje, vređanja, pritiske i ugrožavanja bezbednosti novinara i medijskih radnika zbog činjenice da obavljaju svoj posao- navodi se u saopštenju.\nTakođe, Ministarstvo odaje “posebnu počast svim novinarima u Srbiji i svetu koji su žrtvovali i žrtvuju svoje živote, slobodu ili ličnu dobrobit tražeći istinu i pravdu”.


Srpski CS:GO trener YNk nije zadovoljan odlukama pojedinih organizacija - Telegraf.rs\n01/10/20 | 16:10 ≫ 17:22\nU jeku CS:GO skandala, trener Faze Clana, Janko ''YNk'' Paunović, je okarakterisao postupke određenih organizacija kao ''smešne''.\nPrethodnih dana imali smo priliku da saznamo detalje skandala koji trese profesionalnu CS:GO scenu. Čak 37 profesionalnih trenera je sankcionisano jer se veruje da su koristili grešku u igri prilikom posmatranja mečeva. Ova greška je omogućila trenerima da u određenim delovima mape imaju kompletan pregled bojnog polja prilikom posmatranja partija njihovog tima, i na taj način obezbede nezasluženu prednost svojim igračima. Neke organizacije su odlučile da tim trenerima uruče otkaz, dok se većina opredelila da ih zadrži u organizaciji, ali na poziciji analitičara.\nMalo je reći da se ova odluka nije baš svidela CS:GO treneru Janku ''YNk'' Paunoviću. On smatra da oni koji su dobili zabranu moraju da je odsluže dalje od takmičarske scene, a onda mogu da razmišljaju o povratku i prilici da se iskupe. Srbin je skrenuo posebnu pažnju na organizacije Heroic i ENCE jer su njihovi treneri Twista i HUNDEN bili ogromni faktori koji su uticali na uspeh tima. Janko tvrdi da nema ništa protiv trenera lično ali da veruje da su njihovi postupci ukaljali ugled čitave scene i trenerske profesije.\nSuspendovani treneri zvanično mogu da nastave sa radom u svojim timovima, ali ne mogu da komuniciraju da ekipom 15 minuta pre početka meča pa sve dok se on ne završi. Ne mogu ni fizički da budu prisutni u istom vremenskom periodu, ne smeju da budu na istom serveru na kom se meč igra i ne mogu da učestvuju u procesu glasanja.\nIstragu su pokrenuli ESIC (Komisija za integritet esporta) i organizatori turnira, ali Valve se još nije oglasio povodom ovih događaja.


Najskuplji pas na svetu koštao skoro dva miliona evra /foto/ - Sputnjik Srbija\nNajskuplji pas na svetu koštao skoro dva miliona evra /foto/\n© CC BY-SA 3.0 / Tibetdoctor\n08:39 05.08.2020 Preuzmite kraći link\nRekord za najskuplje prodatog psa svih vremena drži baš tibetanski mastif.\nPre nekoliko godina štene zlatnog tibetanskog mastifa prodato je za neverovatnih 1,9 miliona dolara. Štene je imalo godinu dana, bilo je visine 80 centimetara i težine čak 90 kilograma, a kupio ga je jedan Kinez.\nVeć dugo se mnogi pitaju u čemu je tajna i zašto ova rasa toliko vredi. Pokazalo se, naime, da je tibetanski mastif izuzetno odan i gazdi lojalan do smrti.\nSpreman je da se suoči sa svim zverima, a nomadska plemena Azije koristila su ga za lov i kao čuvara ovaca od vukova, leoparda, medveda… Danas je on vrlo retka zverka, pa je postao statusni simbol, prenosi portal „Cdm“.


SDA: U Sarajevu za 45 godina dvaput nestalo plina, u vrijeme agresije i vladavine "Trojke" - epiCentar INFO\n– Istina je da je Vlada KS nesposobna donijeti precizne i blagovremene procjene, te naručiti potrebne količine gasa. Energoinvest gas nabavlja već 45 godina, a problemi s isporukom pojavljivali su se samo u toku agresije na BiH i za vrijeme aktuelne vlade “Trojke” – navode iz kantonalne SDA.\nNa taj način, ističe se u saopćenju, Vlada KS je “saučesnik prevare, u kojoj kantonalnim preduzećima umjesto racionalizacije troškova dopušta dvostruku maržu, a onda provodi populističke mjere subvencioniranja troškova grijanja za građane”.\n– Pozivamo Fortinu i Konakovićevu vladu da građane Sarajeva prestanu izlagati neprestanoj strepnji u pogledu obavljanja vitalnih funkcija Kantona Sarajevo. Pozivamo Vladu Kantona Sarajevo, JKP Toplane i Sarajevogas koji ostvaruje ubjedljivo najveću maržu u cijelom sistemu nabavke i distribucije plina da obezbijede potrebnu količinu ovog energenta za građane i privredu Kantona Sarajevo. Na raspolaganju im je budžet od milijardu i 100 miliona KM. Umijeće je raspolagati ovakvim iznosom i ostaviti Sarajlije bez gasa, mazuta i grijanja – ističe se u saopćenju.\nPrevious Tuzlanski NiP poručio sarajevskoj centrali: Zaslužujemo više novca od javnih prihoda, sjedište EPBiH izmjestiti u naš kanton\nNext Pahor i Janša: Zabrinjavaju pokušaji promjena granica BiH


HotS: Dignitas u epskoj završnici do titule na Western Clashu! | RUR eSports\nHotS: Dignitas u epskoj završnici do titule na Western Clashu!\nby Sawovsky on 05/03/2018\nSinoć smo imali prilike da gledamo jedno od najboljih finala u dosadašnjoj istoriji Heroes of the Storm esport scene.\nU velikom finalu najvećeg HotS turnira sezone u Katovicama, The Western Clash, sastali su se evropski timovi Zealots i veliki Dignitas. Nakon odličnog otvaranja u prvom danu, Tempo Storm drugog dana nije uspeo da nastavi istim tempom, pa je najpre stao pred Dignitasom u finalu winnnera, a zatim ih je i u donjem delu bracketa počistio tim Zealots, koji je pre toga izbacio i prošlogodišnje finaliste Fnatic.\nVeliko finale i epska borba u svih 7 partija, i na kraju rezultat 4-3 za Dignitas, koji je uspeo da odbrani titulu osvojenu prošle godine. Ali kakav je to zadnji meč bio na Towers of Doom, vredan da uđe u istoriju kao jedan od najboljih gejmova ikada. Čitavu partiju se činilo da Dignitas drži sve konce u svoji rukama i pokako uzima altar po altar i kida život Coru protivnika.\nOstao je Zealots na svega 10 života Corea, u odnosu na protivničkih 25-30 i tada se činilo da je to to, da će iskusni Dignitas lagano privesti partiju kraju u svoju korist, ali tada počinje haos i neke od najuzbudljivijih timskih borbi ikada viđenih u HGC. Zealots uspeva u potpunosti da se vrati u igru, preuzima kontrolu mape i sustiže level protivnika, uzimaju Bossa i čak preti da preuzme sve kule pod svojom kontrolom, ali u poslednjem timskom fajtu Dignitas posle razmene nekoliko neverovatnih poteza uspeva da izađe kao pobednik, uzme poslednji Altar što im omogućava da otrče na binu i podignu pehar šampiona Western Clasha, drugu godinu zaredom.\nOvom pobedom obezbedili su direktni plasman na BlizzCon, ali i ček na 30 000 dolara, koliko pripada šampionu. Ukoliko niste imali prilike sinoć da gledate poslednji meč velikog finala, to vam obavezno preporučujemo, VOD možete videti ispod:\nWatch HGC Western Clash – Zealots vs. Team Dignitas – Game 6 from Heroes of the Storm on www.twitch.tv\nblizzardDignitasFnaticHeroes of the StormHGCHGC 2018hotsIEM KatowiceKatoviceZealots\nblizzard, Dignitas, Fnatic, Heroes of the Storm, HGC, HGC 2018, hots, IEM Katowice, Katovice, Zealots


Privredna komora komora dodelila priznanja privrednicima | Boom93\nRegionalna privredna komora Braničevskog i Podunavskog okruga dodelila je nagrade za poseban doprinos za razvoj privrede regiona.\nU sektoru industrije nagrada je dodeljena preduzeću Vodoprivreda iz Požarevca, dok je u sektoru poljoprivrede nagrada je dodeljena kompaniji Bonima. U sektoru usluga komora je nagradu dodelila kompaniji DIS iz Krnjeva. Reginalnim liderom Privredna komora proglasila je Đorđija Bojatovića, direktora kompanije Minel Enim iz Smederva, dok je specijalno priznanje zbog 30 godina poslovanja pripala Preduzeću za puteve iz Požarevca.\nPosle dodela nagrada održana je sednica Parlamenta privrednika gde se govorilo o pokrenutim i realizovanim zakonodavnim inicijativama, planu rada RPК Braničevskog i Podunavskog upravnog okruga za 2020. godinu i predstavljen je deo usluga koje pruža Privredna komora Srbije.\nКristina Đurić, direktorka Sektora za pružanje podrške u zastupanju i zaštiti interesa članova Privredne komore Srbije predstavila je zakonodavne aktivnosti Кomore, odnosno predloge privrede za izmenu i dopunu propisa koji direktno utiču na poslovanje. Ove godine, do početka novembra pokrenute su 92 zakonodavne inicijative, od čega su realizovane 34. Posredstvom Кomore privredni subjekti su mogli da dostave mišljenja na zakone koji se odnose na poslovanje privrede, a taj broj zakona je 43 zaključno sa oktobrom ove godine.\n„Jako je bitno što je privreda uključena u konsultativni proces, odnosno može da utiče na propise koje direktno sama primenjuje i koji bi i ubuduće trebalo da doprinose unapređenju privrednog ambijenta i pojednostavljenju procedura u poslovanju. Posebnu aktivnost koju treba da naglasimo, a koju sprovode regionalne komore jesu lokalne inicijative privrede. To znači da regionalne komore u saradnji sa lokalnim organima vlasti konkretno rade na rešavanju problema koji se tiču poslovanja privrede na lokalu, a to su najčešće komunalni infrastrukturni problemi, ekološki problemi“ istakla je Kristina Đurić.\nPrivredna komora Srbije je pokrenula inicijativu podrške privrednicima „PКS partner“, a radi se o onlajn biznis aplikaciji koja sadrži sjedinjene sve javno dostupne informacije o svim registrovanim pravnim licima u Srbiji. Ona može pomoći privrednicima da se, sa jedne strane zaštite od rizika u poslovanju, a sa druge strane da unaprede svoje poslovanje kroz pronalaženje novih klijenata, dobavljača, kupaca.\nPredstavljeni „Disko pesticidi“


'Svega ne bi bilo da nije pobedio Srbin' VIDEO\nIzvor: B92, 02.Dec.2020, 11:52\nBeograd, Podgorica -- Načelnik opštine Srebrenica Mladen Grujičić poručio je da će se dogoditi presedan pritiska na jednu instituciju ako CIK bude poništila izbore u Srebrenici.\nOn je apelovao na srpske i hrvatske članove tog tela da ne podlegnu pritiscima.\nDosadašnji načelnik opštine i pobednik na na ovim izborima Grujičić kaže da su hapšenja koja su se dogodila poruka da Srbin ne sme da bude na čelu opštine Srebrenica.\nPolicija je uhapsila >> Pročitaj celu vest na sajtu B92 << tri osobe osumnnjičene za prevaru na lokalnim izbrima u Srebrenicima, a CIK sutra treba da odluči da li da celokupne izbore poništi, a Grujičić kaže da se to ne bi desilo da na izborima nije pobedio Srbin.\n"Isto je i ovoga puta, sada imamo ponovo isti scenario - ogroman pritisak i na Bošnjake u Srebrenicui i na CIK, koji sutra treba da donese odluku. Sve se dešava u ovih nekoliko dana, iako su prijave postojale unazad dva meseca za ova lica koja su navodno počinila neki prestup, ali se nije reagovalo nego sada dva dana uoči odluke CIK-a da li će biti poništeni izbori u Srbrenici", kazao je Grujičić.\nUpitan da li su poštanski glasovi zaista bili toliko brojni da su jednom kandidatu mogli doneti pobedu, Grujičić kaže da naravno da nisu.\n"Oni su računali na te poštanske glasove, srpska strana nije imala toliko pošte, mi se ne uzdamo u te glasove u vrećama nego izvodimo glasače na lice mesta jer su to najsigurniji glasovi", rekao je on dodajući da se ne oslanjaju na poštanske glasove upravo vodjeni lošim iskustvom da se ta pošta posle ne prebroji ili ne bude u onoj meri kako pošalju glasači.\nKomentarišući to što Bošnjaci tvrde da su na izbore dolazili masovno plaćeni glasači iz Srbije, Grujičić kaže to nije tačno već da je reč o glasačima koji žive u Srebrenici i još imaju pravo glasa, kao i da nisu bili brojniji nego na izborima pre četiri godine.\n"To su ljudi iz Srebrenice naravno koji su proterani iz Srebrenice i imaju sva validna dokumenta. Desio se presedan da je njima uskraćeno oko 300 glasova uskraćeno. I pored toga imamo pored veću prednost u ondosu na Bošnjake", naglasio je Grujičić.\nIstiče da nije više došlo Srba iz Srbije nego 2016. godine i dodaje da više od 5.000 ljudi sa validnim dokumentima, sa kojima mogu da glasaju, nisu došli na glasanje iz raznih razloga.\nUpitan da li očekuje da će možda i njega uhapsili ili poništiti izobre sutra, Grujičić kaže da ne veruje da će se to desiti, ni jedino ni drugo, kao i da bi toliki pritisak na CIK bio presedan na jednu instituciju.\nPozvao je članove da ne podlegnu pritsku i apelovao posebno na Srbe i Hrvate da se oslone na dokaze.\nNapomenuo je da se CIK nije bavio pritužbama koje su stigle sa srpske strane, pošto je, kaže, bilo toliko kriminalnih radnji u Federaciji da je to za zatvor a ne za poništavanje tog biračkog mesta.\nNezavisne Novine: Grujičić: Nevjerovatan pritisak na CIK BiH


Hormonski rat u porodici - pubertet i menopauza - Porodični odnosi - Ringeraja.rs\nUredništvo portala Ringeraja.rs, 3.4.2021\nUkrštanje menopauze i puberteta odlikuje se svađama u porodici i često se porodice ne razumeju, kao da iste stvari pričaju različitim jezikom; (Foto: Freepik)\nDete u pubertetu, majka u menopauzi, veliki problem u kući. Kako što bezbolnije proći kroz ovaj, ne tako kratak period, i izaći sa što manje problema, i gde su granice normalnog u ovom hormonskom ratu.\nGostujući u Jutarnjem programu RTS-a, psiholog Irena Korićanac sa Dečije klinike u Tiršovoj, istakla je da je to jedan od izazova sa kojim se porodica susreće i normalno je tokom životnog veka jedne porodice da dolazi do različitih kriza.\nOvo o čemu danas pričamo u psihologiji se naziva normalnom i uobičajenom razvojnom krizom pri ulasku u pubertet kao i u menopauzu, i kada se ukrste različite krize, a nekada su tu u akscententne krize, onda imamo izazov za jednu porodicu kojoj je potrebna podrška sa strane, podrška društva.\n„Važno je da porodica unutar sebe ima onu osnovnu snagu unutar svog sistema da je funkcionalna, da je dobro organizovana kako bi svako mogao da preuzme teret te krize i podrži članove porodice koji prolaze kroz krizu“, rekla je psiholog Irena.\nAdolescencija je za razvoj deteta najveći izazov, kao i za roditelje i kada se to poklopi sa maminim ulaskom u menopauzu, onda i žene imaju osećaj da im se u pedesetim godinama život završava. A to nije istina, jer tada počinje nova faza životnog ciklusa žene.\n„Kada takva porodica dođe u ambulantu, vidite porodicu u kojoj ima ljubavi i dobre volje, ali je mnogo iscrpljenosti i mnogo potrošene energije zbog nerazumevanja potreba. Porodica je kao i društvo, složen sistem i mnogo faktora utiče na ovakva dešavanja. Važno je da je dete kroz prethodne razvojne faze dobro prošlo i da se vidi da su se roditelji bavili svojim detetom, da tu ima puno ljubavi i discipline, pa i adolescencija koja je izazov za svaku porodicu, ne prođe bez problema, ali bude lakša“, napominje psiholog.\nKljuč uspeha je u razumevanju\nUkrštanje menopauze i puberteta odlikuje se ne razumevanjem i svađama u porodici i često se porodice ne razumeju, kao da iste stvari pričaju različitim jezikom.\nTakođe dodaje, da nas priroda ne pita za faze života, ali je teže tinejdžerima koji su još uvek deca, ali su i pomalo odrasli, jer primećuju promene na svom telu. Lakše je svakako majkama koje su izgrađene u periodu života kada dođe menopauza.\nAko porodica nema način da izađe iz stresne situacije, često se dešava da ona bude rasturena. Živimo u vremenu koje je prilično stresno i na porodici je veliki pritisak.\n„Treba razgovarati sa stručnjacima, a često kažemo da su psiholozi i psihoterapeuti treći roditelj, koji objektivno sa strane mogu sve da sagledaju i nekim savetima i preporukom pomognu da se izađe iz krize“, napominje psiholog.\nA kako prepoznati buran period tinejdžera sa lupanjem vrata, sa nepoštovanjem i neobičnim ponašanjem koje je pod uticajem hormona i izazova adolescencije.\n„U tom periodu se javlja i depresija, nema komunikacije sa okolinom i to je alarm za roditelje da potraže pomoć psihologa, jer su izazovi puberteta veliki za tinejdžera ali i za porodicu“, zaključila je psiholog Irena Korićanac.\nPROČITAJ JOŠ: Preduslov za vaspitano dete je vaspitan roditelj\nUkrštanje menopauze i puberteta odlikuje se svađama u porodici i često se porodice ne razumeju, kao da iste stvari pričaju različitim jezikom.\nPROČITAJ JOŠ: Šta devojčice moraju da znaju o pubertetu\nBeograđani Manuela (49) i Zoran (47) Stojiljković su, slobodno se može reći, heroji modernog doba. U vreme kada prosečna...


Generacija u okviru kataklizme - Živeti zdravije\nMi smo prva generacija koja može da reši problem gladi i poslednja koja može da zaustavi klimatske promene\nHedonističke potrebe savremenog sveta u znatnoj meri osnov su velikim problemima, od siromaštva i gladi do ekoloških posledica, u kojima gube sve životne forme, čovek takođe, mada često nije svestan toga. Zbog ubeđenja da mu je potrebno mnogo da bi živeo, priroda i prirodni resursi nestaju munjevitom brzinom. Sve su upečatljivije neuobičajene pojave poput suša, poplava, zagađenosti vode, vazduha i zemljišta koje polako, ali sigurno ostavljaju katastrofalne posledice po biosferu. Efekat gasova staklene bašte sve je izraženiji i prema zvaničnim podacima, u poslednjih 100 godina, temperatura Zemlje porasla je za čitav jedan stepen na Farenhajtovoj skali. To je alarmantno stanje, a temperatura će vremenom i dalje samo rasti, ukoliko se nešto ne promeni.\nInače je Džon Rols postavio teoriju društvene pravednosti koja je po meni jako inspirišuća i kaže da bi se etički temelji društva mogli postaviti, treba zamisliti pojedinca koji je totalno oslobođen svega: misli, želja, nastojanja, ljubavi, besa, mržnje, društvenog uticaja i okolnosti. Jednostavno, samo čisto ljudsko biće. Tada se postavlja pitanje zapravo šta jedno takvo ljudsko biće, bez ikakvih namera i sklonosti smatra kao implikaciju pravednosti? rekla je Dina Stefanović. Polazeći od toga, taj pojedinac po njenom mišljenju, sigurno ne bi postavio eksploataciju i mučenje kao društveno prihvatljivo, te bi se sistem održivog funkcionisanja društva trebao temeljiti na ovoj konstataciji.\nPrema podacima Ujedinjenih Nacija (UN), jedna od ljudskih aktivnosti koja najviše utiče na klimatske promene jeste stočni uzgoj i to čak 14,5 odsto, što prouzrokuje veću stopu gasova sa efektom staklene bašte, nego sav saobraćaj. Stoga su se UN izjasnile da je ovo nedopustivo visok uticaj na klimu Zemlje i pozvale na izmenu načina ishrane. Povećanjem gasova, dolazi do stvaranja nepovoljnih uslova koji će vremenom dovesti do još veće eskalacije problema gladi i siromaštva u svetu, nego što je to slučaj danas. Utisak je, međutim, da veliki broj stanovništva uopšte ne mari za taj podatak. Zašto je bitno ograničiti proizvodnju mesa i uvrstiti više biljnih proteina u svoju ishranu, na koji način stočna grana utiče na glad i siromaštvo u svetu, pitali smo Dinu Stefanović, doktorantkinju na Fakultetu političkih nauka Univerziteta u Beogradu, koja je doktorsku disertaciju posvetila rešenju problema siromaštva i gladi na globalnom nivou, osvrćući se i na posledice prekomernog stočnog uzgoja koji ostavlja na životnu sredinu.\nJa sam, zapravo, diplomirani ekonomista i u jednogodišnjoj pauzi, nakon diplomiranja, shvatila sam da me ekonomija ne zanima, jer sam u međuvremenu počela da se interesujem za međunarodno pravo i položaj deteta u društvu. Razlog tome zapazila sam u činjenici da je društveno neprihvatljivo da se dete, koje je na ulici i prosi, postavi kao nevažno, ponašajući se kao da ono nije deo sistema rekla je Dina Stefanović. Sa tom mišlju upisala sam Master studije za ljudska prava na međunarodnom nivou na Fakultetu političkih nauka (FPN) u Beogradu. Oduvek sam volela život i sve što on sa sobom nosi. Tako sam oduvek volela životinje i prirodu sa svim njenim posebnostima i surovostima. Na mene je snažan uticaj ostavila jedna poljoprivredna emisija koja se emitovala 2011. godine na prvom program RTS-a, a koja je prikazala unutrašnjost životinjskih farmi. Uslovi verovatno nisu bili lošiji od očekivanih, ali naprosto do tog momenta nisam razmišljala o životu životinje i svim procesima kroz koje svaka od njih mora da prođe do momenta smrti i biću iskrena, pomislila sam kako je lišavanje života u stvari olakšanje koje na kraju torture dolazi. Tada sam prestala da jedem meso prvo kopnenih životinja, a nakon toga i meso vodenih i odlučila sam da dam sebi malo vremena i edukujem se, razmotrim zvanične izvore pre nekog konkretnijeg delovanja i upuštanja u borbu koja me može skupo koštati na emotivnom nivou.\nKako kaže Dina, oduvek je bila izuzetno empatična i prikupljala je sve emocije iz okruženja, kako lepe, tako i one druge. Saživljavanje sa životinjama sa farme dovelo je do ivice depresije i to je bio znak da nešto mora da preduzme. Zato se i odlučila za Master studije na FPN, kako bi došla do što više saznanja o ljudskim pravima, socijalnoj pravdi, nejednakosti i drugim pitanjima koja su dospela u fokus savremenog političkog delovanja.\nNailazim na društvenu stvarnost da se eksploatacija prirode i životinja u modernom društvu uopšte ne smartraju pogrešnim, čak sam par puta taj problem pokušala da nametnem tokom neke diskusije, ali ljudi koji pričaju toliko o nejednakosti, bukvalno ne prihvataju nejednakost rekla je Dina Stefanović. Što sam dublje ulazila u problematiku stočnog uzgoja, više sam nailazila na neraskidivu vezu između industrije mesa i siromaštva na globalnom nivou, a isto tako i 50 odsto naučnih radova je ukazivalo na uticaj stočnog uzgoja na klimatske promene. Zanimljiv podatak, prema „Worldwatch“ Institutu i UN – u, jeste da je poslednjih 30 godina povećana ekološka šteta na globalnom nivou, a udvostručena je proizvodnja mesa, te s obzirom na to da mi je primarno obrazovanje ekonomsko, nisam mogla da ne primetim direktnu korelaciju ekonomija – ekologija – stočni uzgoj. To je i tematika moje doktorske disertacije, odnosno kako način proizvodnje hrane utiče na siromaštvo i glad na globalnom nivou, sa posebnim fokusom, između ostalog i na stočni uzgoj.\nKako je objasnila naša sagovornica, direktan uticaj industrije mesa na siromašrtvo i glad u svetu je taj što biljna hrana, nutrijenti i proteini ne dolaze do tržišta namenjenog krajnjim potrošačima, već se distribuira do industrija mesa, generalno namenjeno je za stočnu industriju. S druge strane, tržište i dalje iziskuje proizvodnju iste te hrane, tako da se obnavlja stopa proizvodnje, što vodi obnavljanju negativnog ekološkog otiska koji se tu ostvaruje. Tu se neizostavno samo nameće pitanje: zašto se iscrpljuju prirodni resursi do te mere da se ugrožava opstanak tri miliona dece, koliko ih umre usled posledica neuhranjenosti na godišnjem nivou, zarad eksploatacije životinja, namenjene hedonističkim potrebama buržoazija razvijenih zemalja.\nMi smo prva generacija koja može da reši problem siromaštva na globalnom nivou i poslednja koja može da zaustavi klimatske promene (Ban ki Mun). Ako malo bolje razmislite, zaista je tako. Sa ovim tehnološkim razvojem i komunikacijom koju smo ostvarili, u kombinaciji sa emotivnom zrelošću koja je evoluirala, mislim da je zaista poražavajuće da svesno proizvodimo glad na globalnom nivou, zarad zadovoljenja hedonističkih potreba zapadnog dela sveta.\nIste te razvijene zemlje nude brdo načina da se reši problem gladi i siromaštva, ali zapravo nijedan nije konstruktivan, a nedavno je i Srbija usvojila Nacrt Zakona o klimatskim promenama, iako nema taj budzet kako bi ga primenila rekla je Dina Stefanović. Sa druge strane imamo taj indirektan uticaj koji se ostvaruje kroz ekološki efekat koji dovodi do smanjenja površine obradivog zemljišta, do deforestizacije, do kontaminacije vode i vazduha. Prema procenama stručnjaka, u narednih 80 godina biće 11.5 milijardi ljudi na svetu, što znači da nas je sve više, životinja i stočnog uzgoja je sve više, a zbog ekološkog efekta koji ostvaruje proizvodnja mesa, obradivog zemljišta je sve manje. Prema tome, broj gladnih neće ostati na sadašnjem nivou, jednostavno on raste, paralelno povećanju broja ljudi na planeti. Zato mislim da nije moguće govoriti o rešavanju problema gladi ukoliko se zaista jedan od ključnih činilaca na taj problem ignoriše, a definitivno se ignoriše stočna industrija. Trenutni sistemi proizvodnje hrane imaju kapitalistički pristup iscrpljivanju prirodnih resursa do te mere da ugrožavamo sami svoj opstanak, svaka ugrožena životinjska vrsta ostavlja užasne posledice u ekosistemu što možda mi još uvek ne osećamo, ali vremenom će se i to desiti. Vodim se izjavom bivšeg generalnog sekretara UN Ban ki Muna da smo mi prva generacija koja može da reši problem siromaštva na globalnom nivou i poslednja koja može da zaustavi klimatske promene i ako malo bolje razmislite, zaista je tako. Sa ovim tehnološkim razvojem i komunikacijom koju smo ostvarili, u kombinaciji sa emotivnom zrelošću koja je evoluirala, mislim da je zaista poražavajuće da svesno proizvodimo glad na globalnom nivou, zarad zadovoljenja hedonističkih potreba zapadnog dela sveta.\nKako je rekla Dina, prema programu UN- a za životnu sredinu stoji da ukoliko bi se redukovala potrošnja mesa u razvijenim zemljama do 2050. godine, bilo bi oslobođeno 400 miliona tona žitarica na godišnjem nivou, za ljudsku upotrebu, što je prvi korak ka smanjenju gladi u svetu. Postoje preporuke međunarodmnih organizacija koje kažu da je za početak dovoljno staviti proizvodnju mesa na neku granicu normale, jer bilo koja radikalnija promena poput recimo zabrane dovodi do negativnog odgovora. Sve što je potrebno jeste poštovanje te preporuke, jer će se time smanjiti ekološka šteta, smanjiće se upotreba pesticida, kao i proizvodnja GMO hrane, te bi, po njenom mišljenju, smanjena stopa proizvodnje stočne hrane donekle dovela ekologiju i ekonomiju na ivicu održivosti.\nBroj gladnih neće ostati na sadašnjem nivou, on raste, srazmerno povećanju broja ljudi na planeti. Zato mislim da nije moguće govoriti o rešavanju problema gladi ukoliko se zaista jedan od ključnih činilaca na taj problem ignoriše, a definitivno se ignoriše stočna industrija.\nVeganka sam postala 2016. godine i jedino zbog čega žalim je što taj korak nisam načinila ranije rekla je Dina Stefanović. Znate, svi mi želimo da promenimo svet i u jednom trenutku se desi i da ga menjamo. Mi smo tu, mi smo promena i menjanjem sveta unutar nas, utičemo i na promene koje nas okružuju. Iako ne razmišljam često o tome, ovog trenutka shvatam da sada u razgovoru na ovu temu predstavljam deo pokreta koji menja svet. Možda ne uspem lično to da uradim, ali promenila sam ga za svako dete koje neće patiti od siromaštva i za svaku životinju koju bih iskoristila, a nisam. I to ne samo ja, nego svi mi koji smo odlučili da ne doprinesemo eksploataciji prirodnih resursa.\nA za čitavu planetu, kako kaže naša sagovornica, možda bude dovoljno i samo postavljanje temelja za naredne generacije koje će doneti direktnu promenu. Više o ovoj temi biće predstavljeno na 8. Međunarodnom Multidisciplinarnom Kongresu ishrane budućnosti, koji će se održati 20. i 21. oktobra u Novom Sadu na Spensu.


City :: Koncerti :: Prvo mesto za Opposite Way na 8. Balkanrock festivalu\nHome | Koncerti | Prvo mesto za Opposite Way na 8. Balkanrock festivalu\n19. 06. 2017. Niš\nPrvo mesto za Opposite Way na 8. Balkanrock festivalu\nMladi niški bend Opposite Way pobedio je na ovogodišnjem „Osmom Medijana Balkanrok festivalu“ koji je u subotu, 17. juna, održan u Nišu, u Amfiteatru na Keju. Pored nagrade - snimanja tri pesme u profesionalnom studiju i video-spota, kao i vaučera za kupovinu muzičke opreme, pobednik je dobio i jedinstveni trofej, gitaru od šrafova i matica ali i mogućnost da predstavlja Niš na najstarijoj rok manifestaciji - Zaječarskoj gitarijadi.\nDrugo mesto pripalo je bendu „Neželjeno dejstvo“, a treće Voodoo. Tri prvoplasirana benda, po oceni stručnog žirija i publike, dobila su snimanje po tri numere u profesionalnom muzičkom studiju kao i jedan broj diskova u njihovom vlasništvu. Pored kompilacijskog diska, prvoplasirani bend snimiće i spot, učestvovati na ovogodišnjoj Zaječarskoj gitarijadi i dobiće specijalni trofej Medijana Balkanrok festivala – gitaru od matica i šrafova.\nProgram na niškom keju počeo je, tradicionalno nastupom prošlogodišnjih pobednika, ovog puta predstavljanjem benda Hejzel i podelom diskova.\nU takmičarskom delu nastupili su i mladi bendovi: Phosgene, Voodoo, Destabilizatori, Opposite Way i Neželjeno dejstvo. Na konkurs za učešće na ovogodišnjem Medijana Balkanrok festivalu prijavilo se 11 bendova.\nFank-rok sastav Deca Loših Muzičara bili su gosti revijalnog dela osmog po redu Medijana Balkanrok festivala u Nišu.\nOrganizatori festivala su Gradska opština Medijana i Udruženje građana Balkanrok, a cilj manifestacije je promovisanje rada i autorskog stvaralaštva mladih bendova.


Ponomarjeva: Nema sile koja će zaustaviti izgradnju gasovoda „Južni tok“! | ENERGETIKArs.com\nNalazite se na Home » Gas » Ponomarjeva: Nema sile koja će zaustaviti izgradnju gasovoda „Južni tok“!\nPonomarjeva: Nema sile koja će zaustaviti izgradnju gasovoda „Južni tok“!\nObjavljeno: 12:44, 20. фебруара 2014.\nBEOGRAD, Ruski ekspert za Balkan Jelena Ponomarjeva poručuje da će se Rusija boriti za svoje projekte u Republici Srpskoj i Srbiji i ističe da nema te sile koja će zaustaviti izgradnju gasovoda „Južni tok“.\nPonomarjeva smatra da Evropa ne treba da se svađa sa „Gaspromom“, pošto će njene potrebe za gasom u narednim decenijama samo rasti, te da je izgradnja gasovoda korisnija Evropi i južnim zemljama nego Rusiji.\n„Prema proračunima, potražnja za prirodnim gasom u Evropi do 2030. godine ‘porašće’ za 25 odsto, od čega će se 80 odsto gasa uvoziti“, ističe Ponomarjeva.\nOna ocjenjuje da bi Rusija imala finansijske troškove i gubitak dobiti u slučaju najneprijatnijeg scenarija – da izgradnja „Južnog toka“ bude obustavljena, ali da to ne bi bilo fatalno za rusku ekonomiju, dok bi za Evropu odustajanje od ruskog projekta značilo niz energetskih i političkih kriza.\nPonomarjeva navodi da su evropski činovnici od diplomatskih aluzija i želja prešli na otvoren diktat, tražeći preispitivanje ugovora o izgradnji „Južnog toka“, što predstavlja najbanalniju prijetnju i ucjenu.\nEU tvrdi da međuvladini ugovori Moskve sa zemljama kroz koje će proći „Južni tok“ nemaju pravnu snagu, a Ponomarjeva ocjenjuje da, prema logici evropskih činovnika, pravnu snagu tim dokumentima ne daju vlade i parlamenti zemalja, nego Treći energetski paket /TEP/, prema kojem isporučilac gasa ne može biti vlasnik gasovoda.\nOna pojašnjava da bi to značilo da „Gasprom“ izgradi gasovod, ali da nije njegova briga čiji će gas njime proticati i po kojoj cijeni!?\n„Nastaje čudna situacija da je ono što odgovara nacionalnim interesima i ekonomijama, recimo, Srbije i Republike Srpske – ‘opasno’ za EU“, ukazuje Ponomarjeva.\nStav Beograda da o „Južnom toku“ treba da se dogovore Moskva i Brisel, Ponomarjeva komentariše kao potez kojim rukovodstvo Srbije odnose Moskve i Beograda neposredno stavlja u zavisnost od razvoja odnosa Moskve i Brisela.\nPonomarjeva ocjenjuje da izgradnja „Južnog toka“ kroz Srbiju ne zavisi samo od Moskve i Zapada, nego i srpske strane i izražava bojazan da bi Srbija mogla da inicira preispitivanje međuvladinog rusko-srpskog ugovora, koji se tiče „Južnog toka“ i Naftne industrije Srbije /NIS/, pa čak i da ga zamrzne.\nOna navodi da su u ruskom Ministarstvu energetike uvjereni da neće doći ni do kakvog raskidanja ugovora za „Južni tok“, jer je većina ugovora zaključena još 2008. godine, odnosno prije stupanja na snagu Trećeg energetskog paketa.\nPrema mišljenju rukovodilaca ruskih energetskih resora, međuvladini ugovori koji su zaključeni sa drugim zemljama o „Južnom toku“ pravno imaju veću težinu od ostalih zakona EU.\n„Riječ je o diskriminaciji ruskih kompanija na evropskom tržištu pošto je Treći ekonomski paket, na koji se poziva Brisel, suprotan Sporazumu između Rusije i EU u dijelu podsticanja i zaštite investicija, kao i normama Svjetske trgovinske organizacije“, precizira Ponomarjeva.\nAko EU bude podnosila tužbe protiv „Gasproma“ zbog neispunjavanja normi Trećeg ekonomskog paketa, ocjenjuje ona, ruska strana može da odgovori simetrično, a Moskva je već poručila da sprema tužbe protiv EU zbog ograničenja, koje je uspostavio ozloglašeni Treći energetski paket.\nPonomarjeva ističe da je „Gasprom“ već našao kupce za svu pretpostavljenu količinu gasa od 63 milijarde metara kubnih godišnje.\n„Južni tok’ omogućava sigurnu isporuku gasa, investicije, nova radna mjesta i aktiviranje finansijsko-bankarske sfere zemalja koje su uključene u realizaciju projekta“, zaključuje Jelena Ponomarjeva, doktor političkih nauka i profesor Moskovskog državnog instituta međunarodnih odnosa Ministarstva inostranih poslova Rusije. Srna\nTags: gasovod,gasprom,jelena ponomarjeva,juzni tok


Novoizabrani predsjednik Crne Gore Milo Đukanović glasa na izborima, 15. april 2018.\n"Ubijeđen sam da nećemo iznevjeriti očekivanja građana i da ćemo u narednih pet godina napraviti taj završni korak", rekao je Đukanović u sjedištu njegove partije u staroj zgradi Vlade, ispred koje je u toku slavlje njegovih pristalica.\n"Istorijska pobjeda je ostvarena u atmosferi u kojoj je Đukanović bio sam protiv svih i ova pobjeda je potvrda podrške građana", saopštio je Miloš Nikolić, funkcioner Đukanovićeve partije.\nOn je rekao da će nastaviti sa borbom i zamolio opozicione birače "da ovo ne shvate kao poraz, već kao osnovu za borbu da oslobodimo Crnu Goru od Djukanovićeve diktature".\nPravo glasa je imalo 532.599 građana koji su glasali na 1.214 biračkih mjesta, a predsjednik Državne izborne komisije, Budimir Šaranović, rekao je ranije da su obezbijeđeni "svi normalni i organizacioni uslovi za održavanje izbora".\nRanije u nedelju, predsjednički kandidat Demokratske partije socijalista, Milo Đukanović, rekao je novinarima da očekuje da će građani na izborima potvrditi da država "odlučno nastavlja putem evropskog razvoja" i da očekuje pobjedu "u prvom, drugom ili bilo kom krugu".\nNjegov rival iz opozicije, Mladen Bojanić, nakon jutrošnjeg glasanja pozvao je građane da glasaju kako bi "osmijehom i olovkom pokazali autokrati da mogu da ga spriječe da zemlju uvede u diktaturu"


Budžet grada veći od 3 milijarde dinara po prvi put | Kruševac Info\nInvesticije čine 27 odsto budžeta, odnosno više od 800 miliona dinara, a ove godine je prvi put sačinjen i trogodišnji predlog kapitalnih investicija od kojih je najznačajnija kupovina zemljišta za industrijsku zonu\nPredlog budžeta Kruševca za iduću godinu, koji će se pred odbornicima naći u ponedeljak, iznosi 3,055 milijardi dinara i u odnosu na ovogodišnji veći je za 16,8 odsto, rekao je pomoćnik gradonačelnika za finansije Miroljub Ćosić.\nInvesticije čine 27 odsto budžeta, odnosno više od 800 miliona dinara, a ove godine je prvi put sačinjen i trogodišnji predlog kapitalnih investicija od kojih je najznačajnija kupovina zemljišta za industrijsku zonu.\n„Grad Kruševac godinama ima problem nedostatka zemljišta, pa je zbog toga za otkup budžetom za 2013. godinu predviđeno 22 miliona dinara, u 2014. godini 45 miliona dinara, dok će se u 2015. godini izdvojiti čak 53 miliona dinara“, kazao je Ćosić.\nOvaj trogodišnji predlog, prema Ćosićevim rečima, omogućava planiranje na duži rok, a osim za kupovinu zemljišta, planirana su i sredstva za izgradnju kupališta na Rasini, regulaciju reke Rasine, Ribarske reke i Garskog potoka, kao i za uvođenje energetske efikasnosti u školama i vrtićima i rekonstrukciju distributivnih toplovoda.\nPotsetivši da je Kruševac iz donacija u 2012. godini dobio 30 miliona dinara, Ćosić je napomenuo da bi investicije, ukoliko se takav trend nastavi, u narednoj godini mogle biti veće od milijardu dinara.\nPomoćnik gradonačelnika je posebno istakao da je za šest meseci, nova lokalna vlast uspela da dugovanja Kruševca, koja su iznosila preko 700 miliona dinara, smanji za oko 400 miliona uz napomenu da su ostale kreditne obaveze koje su dogovorene na duži rok.\n„Samo u idućoj godini, za kreditna zaduženja ćemo izdvojiti oko 75 miliona dinara, od toga 50 miliona za glavnicu, a 25 miliona dinara za kamatu“, objašnjava Ćosić i dodaje da su obaveze prema bankama za ovu godinu servisirane.\nGovoreći o Fondu za poljoprivredu, Ćosić je istakao da će se iduće godine za subvencionisanje poljoprivrednih proizvođača izdvojiti 51, 5 miliona dinara što je za 16 miliona dinara više nego do sada, a takođe su povećana i sredstva za subvencionisanje zapošljavanja sa 45 na 56 miliona dinara.\n« U Kruševcu kvalitetnije grejanje\nFabrika ulja Kruševac spremna za novu privatizaciju »


Urban BUG :: Magazin :: Art Area :: SAJAM KRATKE ELEKTRONSKE FORME 9\n29. novembar - 1. decembar, 12:00 - 20:00\notvaranje Sajma - subota, 29. novembar, 20:00\nTema ovogodišnjeg KEF-a je "ŠTEK"\nKo, šta, gde, kako i zašto krije ili čuva?\nImate trideset sekundi!\nSvi radovi koji budu odgovorili osnovnim zahtevima konkursa (veza sa zadatom temom, trajanje do 30 sekundi, elektronska forma, inovativnost, medijska zavodljivost) i poslati do 15. novembra, biće prikazani na istovremenim izložbama u Beogradu, Novom Sadu i Nišu, od 29. novembra do 1. decembra 2008. godine.\nPreporučeni formati za radove su: wav, ogg, mpeg, avi, html, swf, gif. Detaljnija uputstva u vezi sa formatima i slanjem radova možete dobiti mejlom, preko adrese kef@rex.b92.net\nRADOVE SLATI ISKLJUČIVO PUTEM UNOSA (up-load-a) NA STRANICU http://rex.b92.net/kef/kef9/node/add/rad\nIsta stranica i svi poslati radovi će kao web galerija biti dostupni putem interneta nakon otvaranja izložbi, da bi se omogućila poseta i glasanje svim zainteresovanima koji ne mogu posetiti izložbe u Beogradu, Novom Sadu i Nišu. Na otvaranjima izložbi, najuspešnijim učesnicima i učesnicama biće dodeljene tri NAGRADE Rexovog žirija:\nTEHNIČKA OPREMA u vrednosti od:\nI nagrada 50.000 din\nII nagrada 40.000 din\nIII nagrada 30.000 din


Raskoli i ostavke "razaraju" SDP | BN\nRaskoli i ostavke "razaraju" SDP\nPotpisnici platforme za očuvanje jedinstva Socijaldemokratske partije (SDP), na čelu sa Ivanom Brajovićem, napustili su danas stranku.\nRegion 30.06.2015 | 21:10\nBrajović je, nakon što su potpisnici platforme napustili sednicu Glavnog odbora, rekao da se kandidovao za lidera stranke jer je SDP gubila kredibilitet zbog napuštanja izbornih principa.\nOsim Brajovića, SDP su napustili i Vujica Lazović, Damir Šehović i Mićo Orlandić.\nBrajović i Lazović su u ime SDP obavljali funkcije ministra i potpredsednika Vlade Crne Gore.\nNa sednici GO danas su za njene potpredsednike izabrani Raško Konjević, Almir Rebronja i Mirel Radić Ljubisavljević. Za predsednika Saveta izabran je dosadašnji potpredsednik Rifat Rastoder, kao i 12 članova Predsedništva.\nLider SDP Ranko Krivokapić izjavio je da je platforma bila predlog bez utemeljenja u ranijoj praksi, podsećajući da su tako ocenili i pojedini analitičari.\nOdgovarajući na pitanje da li će SDP tražiti od bivših članova da vrate ministarska i poslanička mesta, on je naveo da mandate pripadaju partiji i da očekuju da će se toga pridržavati.\n"Konačni odgovor će dati organi SDP", dodao je Krivokapić i istakao da to neće dovesti u pitanje funkcionisanje izvršne vlasti.\nPrema njegovim rečima, sednici su danas prisustvovale dje trećine članova GO.\nBrajović je okrivio Krivokapića za cepanje stranke.\n"Nakon glatkog odbijanja platforme, jasno je da Krivokapiću nije odgovarao jedinstven SDP", rekao je Brajović.\nNa pitanje da li će ostati u Vladi, on je rekao da su na tim funkcijama jer su zaslužili podršku biračkog tela i da imaju legitimitet da budu na tim pozicijama, jer nisu odstupili od programa na osnovu kojeg su dobili podršku na izborima.\nBrajović je, upitan da li će u parlamentu nastaviti da deluju kao nezavisni poslanici, rekao da će tako biti do daljeg. Na pitanje da li će formirati drugu partiju, on je rekao da će blagovremeno obavestiti javnost o daljim potezima.\nU platformi se traži da budući sastavi organa partije, uključujući potpredsednike i Predsedništvo, budu formirani prema odnosu koji je bio na Kongresu – 55 na prema 45 odsto.\nIz SDP su ranije saopštili da ta stranka ima samo jedan program, programsku deklaciju i Statut, koji su dobili gotovo jednoglasnu podršku na Kongresu.\nOni su poručili da je namera da se nepunih mesec od Kongresa usvajaju slični dokumenti pokušaj dezavuisanja najvišeg organa partije.


Visoki funkcioner Stejt departmenta otkriva namere Amerike u vezi sa Kosovom - Sputnjik Srbija\nVisoki funkcioner Stejt departmenta otkriva namere Amerike u vezi sa Kosovom\n14:02 12.09.2018 Preuzmite kraći link\nVašington pokušava da Beogradu i Prištini da prostora da postignu „najbolji mogući sporazum“ za rešenje kosovskog pitanja, kaže visoki funkcioner Stejt departmenta Metju Palmer.\n„Ono što bismo mi voleli da vidimo je sveobuhvatan, lokalni sporazum, koji naginje ka napretku. Ono što mi pokušavamo je da samim stranama damo prostor da ispregovaraju najbolji mogući sporazum, koji mogu. Nešto što je fer, nešto što je trajno, nešto što može da se proda i u Srbiji i na Kosovu“, rekao je Palmer u intervjuu za „Juropijan vestern Balkans“.\n„Ovo nije blanko ček. Voleli bismo da strane ispregovaraju najbolji sporazum koji mogu. SAD, naravno, nisu strana u tim pregovorima. Mi nismo u sobi, ne učestvujemo u procesu. Mi ohrabrujemo dve strane da postignu sporazum“, poručio je Palmer ističući da će SAD izraziti eventualne zabrinutosti kada budu mogle da vide sporazum.\nNa konstataciju da ima zabrinutosti da bi eventualni sporazum o razgraničenju mogao da destabilizuje i druge zemlje na Balkanu, te pitanje da li veruje da će SAD ostati čvrsti garant kohezije i stabilnosti BiH u slučaju teritorijalnih promena, Palmer, inače vršilac dužnosti zamenika pomoćnika američkog državnog sekretara, kaže „apsolutno“.\n„Ne postoji ništa što dovodi u pitanje posvećenost SAD suverenitetu i teritorijalnom integritetu BiH“, poručio je Palmer, s kojim je intervju urađen tokom Bledskog strateškog foruma 2018. godine, na kojem je on bio jedan od učesnika.\nGovoreći o odnosima Srbije sa Zapadom i Rusijom, Palmer podseća da se od svih zemalja koje teže članstvu u EU traži da usklade svoju spoljnu politiku sa zajedničkom spoljnom i bezbednosnom politikom EU, te ističe da je obaveza Beograda da postepeno uskladi svoju politiku sa politikom EU.\n„Verujem da će, ako Priština i Beograd budu u mogućnosti da postignu sporazum o potpunoj normalizaciji odnosa, to smanjiti uticaj Moskve na Srbiju“, rekao je Palmer.\nNavodeći da se Srbija oslanja na Rusiju da na međunarodnom nivou brani stav Srbije o Kosovu, Palmer predviđa da će normalizacija odnosa Beograda i Prištine smanjiti to oslanjanje.\n„To će biti dobro za Srbiju dok se približava Evropi. To je cilj Srbije, to je naš cilj“, poručio je Palmer.\nUpitan da li misli da je Srbija glavni igrač u regionu i da je saradnja sa njom od osnovnog značaja za stabilnost regiona, imajući u vidu da pojedini spoljnopolitički tink-tenkovi tvrde da bi jačanje saradnje sa Srbijom trebalo da bude u fokusu učešća SAD na Zapadnom Balkanu, Palmer kaže da misli da je saradnja sa Srbijom važna.\n„Mislim da je ključna. Srbija je najveća zemlja na Zapadnom Balkanu. Imamo dobar odnos sa Beogradom“, rekao je Palmer.\n„Kako bismo postigli taj cilj, Srbija mora da se pomiri sa Kosovom. Potpuna normalizacija odnosa. Šta to znači jeste ono što se trenutno definiše kroz pregovore koje vodi EU. Mi podržavamo ove pregovore, mi podržavamo ulogu visoke predstavnice u pružanju pomoći Beogradu i Prištini da se dogvore oko definicije potpune normalizacije“, rekao je Palmer.\nNapomenuo je da je za Beograd ključno da svoje ciljeve ostvari uz podršku SAD, EU i uz liderstvo predsednika Srbije Aleksandra Vučića.\nPalmer kaže da je američka politika na Zapadnom Balkanu fokusirana i posvećena pomaganju tim zemljama da ostvare svoje ciljeve, odnosno da se „pridruže evropskim i evroatlantskim institucijama, koje za sve zemlje Zapadnog Balkana na kraju znače članstvo u EU“.\nZa sve balkanske zemlje, osim za Srbiju, to znači i članstvo u NATO, rekao je Palmer, te je dodao da SAD žele da promovišu najbliže moguće partnerstvo između NATO-a i Srbije.\n„Svakako, ako se vratite u ‘90, Zapadni Balkan je bio na samom vrhu liste prioriteta, ne samo za SAD, već za svet. Stvari su se promenile u tom smislu, ali SAD ostaju posvećene ovom regionu. Ostajemo angažovani u ovom regionu. Mi smo ovde, blisko sarađujemo sa vladama Zapadnog Balkana kako bismo napredovali u našem zajedničkom cilju evropskih integracija, mira, prosperiteta, stabilnosti“, poručio je Palmer.


Za istoriju ' Durent prestigao Karmela i postao najbolji strelac VIDEO\nIzvor: B92, 31.Jul.2021, 17:57\nKevin Durent je najbolji strelac u istoriji Sjedinjenih Američkih Država.\nKošarkaši Sjedinjenih Američkih Država su ubedljivih rezultatom 119:84 pobedili Češku u trećem kolu grupe A na Olimpijskim igrama.\nSaitama Super Arena je videla 23 poena Kevina Durenta, ali je najvažniji došao sredinom druge četvrtine pri rezultatu 33:31 za Češku.\nDurent je tada pogodio trojku za vođstvo SAD 34:33, ali ono što je važnije to je bio njegov 337. poen >> Pročitaj celu vest na sajtu B92 << u reprezentativnom dresu i tako je postao najbolji strelac u istoriji svoje reprezentacije.\nPrestigao je velikog Karmela Entonija koji je bio lider sa 336 poena, dok je na mestu broj tri Lebron Džejms sa 273 poena.\nKevin Durent je sa reprezentacijom SAD osvojio zlato u Londonu 2012. godine i u Riju 2016. godine.\nDanas: Durent najbolji strelac Sjedinjenih Američkih Država svih vremena na OI\nDurent o Tejtumu: Biće novi rekorder\nKevin Durent, američki košarkaš, pohvalno je govorio o svom saigraču iz reprezentacije Džejsonu Tejtumu...Kevin Durent igra za Bruklin Netse, a Džejson Tejtum za Boston Seltikse i oni su divizijski rivali u NBA ligi...Ipak, u reprezentaciji su saigrači i potrebno je da se drže zajedno, a na konferenciji...


Inicijativa A 11 je ovaj proces javnih razgovora započela sa ciljem povezivanja različitih aktera – nevladinih organizacija, sindikata, stručnjaka iz oblasti ljudskih prava i donosioca odluka, koji bi se uključili u razgovore o ratifikaciji Opcionog protokola u Srbiji.\nProgramski koordinator Inicijative A 11, Danilo Ćurčić, naglasio je da se iz prakse organizacije i rada na terenu uočava neophodnost za pristup međunarodnom mehanizmu za zaštitu ekonomskih i socijalnih prava i kako bi Opcioni protokol za organe uprave i pravosuđe predstavljao putokaz za zaštitu i unapređenje ovih prava. On je predstavio i novu analizu Inicijative A 11, Utuživost ekonomskih i socijalnih prava u Srbiji čiji je cilj da ukaže na osnovna pitanja koja se odnose na status i utuživost ovih prava u Srbiji, sa posebnim osvrtom na pravo na socijalnu zaštitu, zdravstvenu zaštitu, pravo na rad i stanovanje.\nMinistarka za ljudska i manjinska prava i društveni dijalog, Gordana Čomić, naglasila je da je ovo ministarstvo otvoreno za razgovore o ratifikaciji Opcionog protokola, te da je svaki instrument koji otvara prostor za bolje i temeljnije bavljenje ljudskim pravima dobar, ali da se u taj razgovor moraju uključiti i pravosudni organi i Narodna skupština. Ministarka je navela da ne postoji jasno objašnjenje o tome zašto se preporuke ugovornih tela i mehanizama za zaštitu ljudskih prava ne poštuju u potpunosti i da ministarstvo razmatra otpočinjanje dijaloga o ključnim problemima u zaštiti ljudskih prava u Srbiji, ali i da tim ministarstva pravi procenu o tome da li je Srbiji neophodna strategija za ljudska prava. Najzad, ministarka je navela da ne vidi prepreku da se, ukoliko se u diskusiju uključe svi relevantni akteri, Opcioni protokol nađe pred Skupštinom u periodu od narednih šest meseci.\nProf. dr Nevena Vučković Šahović, bivša članica Komiteta za prava deteta, naglasila je da je neophodno podstaći proces ratifikacije Opcionog protokola, ali i da se treba prisetiti koliko dugo je trajao proces usvajanja nekih drugih ugovora. Ona je naglasila da je u procesu ratifikacije suština u pristupu pravdi i da bez pristupa pravdi nema ostvarivanja prava.\nŠef UN tima za ljudska prava u Srbiji, Milan M. Marković, istakao je kao veoma važnu činjenicu da u ovom razgovoru učestvuje i nadležno ministarstvo. Podseća da se ratifikacija i pristupanje univerzalnim mehanizmima za zaštitu ljudskih prava redovno navode kao prioriteti u zaključnim zapažanjima i preporukama ugovornih tela i drugih međunarodnih mehanizama za zaštitu ljudskih prava. On je pomenuo i da upravo kriza izazvana korona virusom pokazuje kako su ljudska prava nedeljiva i kako treba stati na put globalnom fenomenu neravnomernog tretmana ekonomskih i socijalnih prava\nDragana Savić iz Ministarstva za rad, zapošljavanje, boračka i socijalna pitanja napravila je paralele između prava koja garantuju konvencije Međunarodne organizacije rada i prava iz Međunarodnog pakta o ekonomskim, socijalnim i kulturnim pravima i naglasila da je sistem monitoringa ovih konvencija sličan sistemu monitoringa koji garantuje Opcioni protokol. Pored toga je navela da je Ministarstvo počelo da razmatra pristupanje dodatnom protokolu uz revidiranu Evropsku socijalnu povelju, te da bi pri sprovođenju analize domaćeg zakonodavnog okvira u te svrhe bilo moguće sprovesti istu vrstu analize i za Opcioni Protokol.\nTatjana Prljić, šefica Odseka za saradnju i evropske integracije pri Povereniku za zaštitu ravnopravnosti, naglasila je da je diskriminacija u oblasti rada i zapošljavanja najčešća tema obraćanja građana instituciji Poverenika, te je navela veliki broj primera iz prakse Poverenika koji ilustruju u kojim sve situacijama građanke i građani nailaze na prepreke u pokušaju uživanja ekonomskih i socijalnih prava.\nTokom diskusije, sekretar Saveza samostalnih sindikata Vojvodine, Tomislav Stajić, istakao je podršku koju ovaj sindikat pruža ratifikaciji Opcionog protokola i unapređenju sistema zaštite radničkih i drugih prava koja su garantovana ovim međunarodnim ugovorom.\nNa kraju razgovora, ukazano je da je javna rasprava o potrebi potpisivanja i ratifikovacije Opcionog protokola otvorena do 30. oktobra, do kada će se prikupljati stavovi i sugestije stručne javnosti, udruženja, sindikata i ostalih aktera, kako bi izveštaj sa javne rasprave bio upućen nadležnim ministarstvima nakon čega će biti planirane naredne aktivnosti vezane za dalje razgovore o potpisivanju i ratifikaciji Opcionog protokola.\nSvoje stavove i sugestije možete izraziti popunjavanjem obrasca koji se nalazi ovde i slanjem istog na office@a11initiative.org.


DSS LESKOVAC: Da li ministar prosvete ima pravo da zabrani upis dece u prvi razred osnovne škole ? - Dnevnik Juga\nPočetna / GRADOVI / Leskovac / DSS LESKOVAC: Da li ministar prosvete ima pravo da zabrani upis dece u prvi razred osnovne škole ?\nDemokratska stranka Srbije u Leskovcu oglasila se saopštenjem povodom upisa prvaka u osnovne škole.\n-Da li Ministar prosvete Mladen Šarčević ima pravo da zabrani upis dece u prvi razred osnovne škole? Članom 71 Ustava Republike Srbije svakom detetu je zagarantovano pravo na školovanje; osnovno obrazovanje je obavezno i besplatno, srednje obrazovanje je obavezno. Izjavom da škole u prvi razred neće upisivati decu koja nisu vakcinisana Ministar prosvete je prekoračio svoja ovlašćenja, i po ko zna koji put se bavi nečim što nije u njegovoj ingerenciji. Vakcinacija dece mora da bude regulisana na drugačiji način, dati roditeljima argumente za i protiv, bez upliva politike, jer zdravlje nacije ne sme da bude povezano sa dnevnom politikom. A pravo deteta na školovanje nesme biti oduzeto dekretom Ministra – navodi se u saopštenju DSS Leskovac.\nTagovidemokratska stranka srbija DSS\nPrethodni NARODNA STRANKA LESKOVAC: Bombardovanje SRJ 1999. godine je bilo zločin\nSledeći Obeležavanje pedeset šest godina postojanja HTŠ „Božidar Đorđević Kukar“


Ovaj srpski grad je "božanstven spoj prošlosti i sadašnjosti"\nOvaj srpski grad je „božanstven spoj prošlosti i sadašnjosti“\nV. B. 18. decembra 2016. 12:51\nAmerički magazin „Vog“ objavio je listu destinacija na Balkanu koje turistima nisu mnogo poznate, ali koje preporučuje kao prioritetne kad je reč o putovanjima u nastupajućoj godini, a među njih svrstava i Beograd, opisujući ga kao „jedan od kulturno najživljih gradova u celoj Evropi“.\nBeograd se opisuje kao „božanstven spoj prošlosti i sadašnjosti“, sa više od 200 splavova na Dunavu i Savi, starom četvrti Dorćolom i modernom Savamalom koja nudi umetničke galerije i kulturne centre.\nNa zelenim pijacama, navodi se u članku, uvek možete naći sveže lokalne delikatese, a u srpskoj prestonici ćete imati i bogat izbor mesnih specijaliteta sa roštilja, lokalnih vina i rakije.\nMeđu šest odredišta na Balkanu koja turistima savetuje da stave u vrh liste planiranih destinacija za 2017. godinu , „Vog“ ubraja i kosovski Prizren, region Hercegovine, makedonski Ohrid, Transilvaniju u Rumuniji i albanski primorski grad Himaru.\nHitno zaseda Krizni štab Beograda zbog korona žurki


Voćari iz Topole redovno dobijaju pomoć od svoje opštine! - Bolja Zemlja\nVoćari iz Topole redovno dobijaju pomoć od svoje opštine!\nŠumadijski okrug, opština Topola, prelep i valovit kraj poznat po cenjenim voćarima sa ozbiljnim rezultatima i nenadmašenim kvalitetom. Ne tako veliki broj stanovnika, svega 29.000, od toga veliki procenat ljudi koji se bavi poljoprivredom i kojima je egzistencija u direktnoj zavisnosti od iste.\nKada su u pitanju krediti i osiguranje, pomoć, jedno povlači drugo – pročitajte zašto!\nProizvođači dobijaju beskamatne kredite za podizanje protivgradnih mreža, ali imaju obavezu da osiguraju zasad! Evo o čemu se radi!\nOno što je opšte poznato ali i prepoznatljivo, čime se odlikuje ovaj kraj, plodnim zemljištem, umerenom klimom pogodno za voćarsku proizvodnju, moderni i planski podignuti zasadi sa protivgradnim mrežama koji su uglavnom osigurani.\nVoćarska proizvodnja se popela stepenik više, tako da je iznenađujući podatak da veliki broj gazdinstava, srednjih i malih, iako deluje zapanjujuće, poseduje mini hladnjaču, projekti koji će obezbediti sredstva za sušare su tek na začetku!\nZa trenutno stanje je odgovorna opština i lokalne samouprave koje marljivo rade na tome, da u skladu sa zahtevima, interesovanjima i potrebama proizvođača izađu u susret na najbolji mogući način u domenu svojih mogućnosti.\nKada dođe pravi trenutak za to, voćari treba to da iskoriste i osiguraju svoj voćnjak, da ih ne bi zadesila potresna situacija kao što je to bio slučaj ove godine, kada je grad dosta učinio po pitanju smanjenja prinosa.\nSvim korisnicima kredita, opština pokriva kamatu, što je za pohvalu, možemo čak reći jedinstven i vrlo redak slučaj. Kamata nije tako mala i zanemarljiva, iznosi 3.5% na godišnjem nivou, što na iznos kredita čije cifre znaju da budu veoma velike, jer voćarstvo, kao proizvodnja, sama po sebi iziskuje velika ulaganja kako bi se prinosi i kvalitet održali na visokom nivou.\nPostavlja se pitanje, da li je osiguranje stvarno potrebno i neophodno?\nOsiguranje je potrebno, pogotovo zato što u tom regionu ima dosta grada, jakih vetrova, naglih oscilacija temperature, a sve to može da prouzrokuje veliku štetu.\nvocari iz topole\nPrethodni tekstRADOVI U NOVEMBRU: sakupljanje plodova i đubrenje bašte\nSledeći tekstKoliko su studentima u oblasti poljoprivrede dostupna aktuelna dešavanja i promene?


RAI snima seriju u Beogradu\nU Beogradu se privodi kraju snimanje serije „Il commissario Nardone“ u kojoj jednu od glavnih uloga tumači srpska glumica Jelena Jovičić. Serija koja se snima u koprodukciji kanala RAI Uno i beogradske kuće „Work in progress“, trebalo bi da u oktobru bude premijerno prikazana na italijanskoj televiziji.\nJelena Jovičić igra doktorku\n- Reditelj serije „Il commissario Nardone“ u kojoj imam veliku ulogu jeste Fabricio Kasteli, a moj direktni partner je Stefano Dionisi. Igram doktorku koja je iz ugledne francuske porodice i verena je za detektiva koga igra Dionisi. Drago mi je da sam deo ove vrlo profesionalne ekipe i srećna sam što su mi ukazali poverenje i priliku da radim ovu lepu ulogu sa puno dramskih i melodramskih scena - ispričala je za „Blic“ Jelena koja u Beogradu osim serije „Il commissario Nardone“ snima još jednu italijansku seriju, „Il restauratore“. Jelena je dodala da će početkom avgusta, kada završi sa polsovnim obavezama, otputovati u Grčku, kao i da se raduje odmoru koji će provesti sa porodicom.\nGlavni junak serije je policijski komesar Mario Nardone koga igra Serđo Asisi. Nardone krajem pedesetih godina prošlog veka iz rodnog Napulja dolazi u Milano i pokušava da uvede red u lokalnoj policiji koja je ogrezla u korupciji. Istovremeno, Mario mora da balansira između kriminalaca, koji iako sa pogrešne strane zakona, imaju etička načela kojih se strogo pridržavaju, i svojih korumpiranih kolega koji ne prezaju od bilo čega da bi ostvarili ciljeve. Energični Napolitanac se i pored velikih problema koje zatiče na poslu, odlično snalazi u Milanu koji u to doba doživljava veliki ekonomski bum. Ironični komesar koji najviše na svetu voli svoju porodicu i dobru hranu, radi do granice izdržljivosti i postaje zaštitni znak lokalne policije, a zahvaljući njemu počinju da se primenjuju moderne metode u istraživanju zločina...\nOsim Jelene Jovičić, Serđa Asisija i Stefana Dionisija koji je našoj publici poznat po ulogama u filmovima „Farinelli“ i „Bambola“, u seriji igraju i Franko Kastelano, Đorđa Surina i drugi. Serija „Il commissario Nardone“ će imati šest epizoda, a premijera se očekuje na jesen na RAI Uno.


Predsednik Donald Tramp saopštio je da neće održati deo republikanske konvencije u Džeksonvilu na Floridi u avgustu, zbog velikog porasta broja slučajeva koronavirusa u toj državi.\nTramp je ranije već pomerio deo konvencije iz Severne Karoline u Floridu, zbog restrikcija uvedenih zbog virusa, ali su neki republikanci u međuvremenu odlučili da, zbog velikog porasta broja slučajeva, ne prisustvuju konvenciji na Floridi.\nPredsednik je na brifingu za novinare u Beloj kući rekao da sada nije vreme za "prepunu konvenciju."\nTramp je rekao da je svojim saradnicima naredio da otkažu taj događaj "da bi zaštitio američke građane."\nRepublikanski delegati će se ipak okupiti u Šarlotu u Severnoj Karolini, što je bilo prvobitno mestoo državanja konvencije, počevši od 24. avgusta, rekao je Tramp.\nDodao je da će održati govor na konvenciji "ali u drugačijoj formi" i naveo da postoje planovi za takozvane "tele-mitinge" tokom nedelje.\nTramp, koji će se na izborima 3. novembra najverovatnije takmičiti protiv Džoa Bajdena kao demokratskog kandidata, premestio je konvenciju iz Šarlota u Džeksonvil na Floridi, nakon što je guverner Severne Karoline odbio da garantuje predsedniku održavanje masovnog skupa u toj državi.\nTramp je rekao da je već obavestio guvernera Floride Rona DeSantisa o odluci, donetoj u trenutku dok se SAD suočavaju sa velikim brojem novih slučajeva Kovida-19 van severoistoka, regiona koji je bio najteže pogođen u ranim mesecima pandemije.\nFlorida je sada među državama sa najvećim brojem slučajeva koronavirusa i ima više od 390.000 slučajeva zaraženih i više od 5.600 smrtnih slučajeva, prema evidenciji Rojtersa.